Kannada-LLM-Labs/Wikipedia-Kn huggingface dataset:
ಕೊಸೊವೊ

ಕೊಸೊವೊ ( - ಕೊಸೊವ,  - ಕೊಸೊವೊ, ) ಕೆಲವು ದೇಶಗಳಿಂದ ಮನ್ನಣೆ ಪಡೆದಿರುವ ಪೂರ್ವ ಯುರೋಪ್ನ ಒಂದು ಭೂಆವೃತ ದೇಶ. ಸೆರ್ಬಿಯ ಈ ಪ್ರದೇಶವನ್ನು ತನ್ನ ಭಾಗವೆಂದು ಕಾಣುತ್ತದೆ. ಇದರ ಉತ್ತರಕ್ಕೆ ಸೆರ್ಬಿಯಾ, ಪಶ್ಚಿಮಕ್ಕೆ ಮಾಂಟೆನೆಗ್ರೊ, ಮತ್ತು ದಕ್ಷಿಣಕ್ಕೆ ಅಲ್ಬೇನಿಯ ಮತ್ತು ಉತ್ತರ ಮ್ಯಾಸೆಡೊನಿಯಗಳಿವೆ. ಸುಮಾರು ೨ ಮಿಲಿಯನ್ ಜನರನ್ನು ಹೊಂದಿರುವ ಈ ದೇಶದಲ್ಲಿ ಬಹುಪಾಲು ಜನ ಅಲ್ಬೇನಿಯನರು.

೧೯೯೯ರ ಕೊಸೊವೊ ಯುದ್ಧದ ನಂತರ ಸಂಯುಕ್ತ ರಾಷ್ಟ್ರ ಸಂಸ್ಥೆಯು ಇದನ್ನು ನೇಟೊ ನೇತೃತ್ವದ ಸುರಕ್ಷೆಯೊಂದಿಗೆ ತನ್ನ ಆಡಳಿತಕ್ಕೆ ತಗೆದುಕೊಂಡಿತು. ಅನೇಕ ಮಾತುಕತೆಗಳು ಯಾವುದೇ ಫಲಿತಾಂಶ ನೀಡದಿದ್ದಾಗ ಕೊಸೊವೊದ ತಾತ್ಕಾಲಿಕ ಸರ್ಕಾರ ಫೆಬ್ರುವರಿ ೧೭, ೨೦೦೮ರಂದು ತಾನಾಗಿ ತಾನೇ ಸ್ವಾತಂತ್ರ್ಯವನ್ನು ಘೋಷಿಸಿಕೊಂಡಿತು.

ಉಲ್ಲೇಖಗಳು 

ಯುರೋಪ್ ಖಂಡದ ದೇಶಗಳು
ಖೋಯ್ಸಾನ್ ಭಾಷೆಗಳು

ಖೋಯ್ಸಾನ್ ಭಾಷೆಗಳು ದಕ್ಷಿಣ ಮತ್ತು ಪೂರ್ವ ಆಫ್ರಿಕಾಗಳಲ್ಲಿ ನಾಡುಭಾಷೆಗಳನ್ನು ಒಳಗೊಂಡಿರುವ ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದು. ಆಫ್ರಿಕಾದ ದಕ್ಷಿಣ ಭಾಗದ ಖೋಯ್ ಜನರು ಮತ್ತು ಪೊದೆಜನರು (ಸಾನ್) ಹಾಗು ಪೂರ್ವ ಭಾಗದ ಸಾಂಡ್ವೆ ಜನರು ಮತ್ತು ಹಾಡ್ಜ ಜನರು ಈ ಕುಟುಂಬಕ್ಕೆ ಸೇರುವ ಭಾಷೆಗಳನ್ನು ಮಾತನಾಡುತ್ತಾರೆ. ಈ ಭಾಷೆಗಳ ವಿಶೇಷತೆಯಂದರೆ ಕಿಟಿಕಿಟಿ ಶಬ್ದಗಳನ್ನು ಅಕ್ಷರಗಳಾಗಿ ಬಳಸುವುದು. 

ಭಾಷಾ ಕುಟುಂಬಗಳು
ಖೋಯ್ಸಾನ್ ಭಾಷೆಗಳು
ನಾ-ದೆನೆ ಭಾಷೆಗಳು

ನಾ-ದೆನೆ ಅಮೇರಿಕ ಖಂಡಗಳ ಸ್ಥಳೀಯ ಜನರ ಭಾಷೆಗಳನ್ನು ಒಳಗೊಂಡಿರುವ ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದು.

ವಿಂಗಡಣೆ
ನಾ-ದೆನೆ ಕುಟುಂಬದೊಳಗೆ ಈ ಕೆಳಗಿನ ಭಾಷೆಗಳು ಸೇರುತ್ತವೆ:
 ತ್ಲಿಂಗಿಟ್ ಭಾಷೆ: ೭೦೦ ಜನ
 ಅಥಬಾಸ್ಕನ್-ಇಯಾಕ್
 ಇಯಾಕ್ ಭಾಷೆ: ೨೦೦೮ರಲ್ಲಿ ಅಳಿದುಹೋಯಿತು
 ಅಥಬಾಸ್ಕನ್ ಭಾಷೆಗಳು

ಆರಿಜೋನ ಮತ್ತು ನ್ಯೂ ಮೆಕ್ಸಿಕೊಗಳಲ್ಲಿ ಉಪಯೋಗದಲ್ಲಿರುವ ನವಾಹೊ ಭಾಷೆ ಈ ಕುಟುಂಬದ ಭಾಷೆಗಳಲ್ಲಿ ಹೆಚ್ಚು ಉಪಯೋಗದಲ್ಲಿರುವ ಭಾಷೆ. ದಕ್ಷಿಣ ಅಲಾಸ್ಕಾದಲ್ಲಿ ಉಪಯೋಗದಲ್ಲಿದ್ದ ಇಯಾಕ್ ಭಾಷೆಯ ಕೊನೆ ಮಾತುಗಾರ ೨೦೦೮ರಲ್ಲಿ ನಿಧನ ಹೊಂದಿದನು. ಅಥಾಬಾಸ್ಕನ್ ಭಾಷೆಗಳು, ಟ್ಲಿಂಗಿಟ್ ಭಾಷೆ ಮತ್ತು ಎಯಕ್ ಭಾಷೆ ಈ ಭಾಷೆಯಲ್ಲಿ ಸೆರಿಕೊಂಡಿದೆ.

ಭಾಷಾ ಕುಟುಂಬಗಳು
ಮುಂಬೈ ನ ಬೊಹ್ರಾ ಮುಸಲ್ಮಾನರು

'ಬೊಹ್ರಾ',  ಗಳು, ' ಶಿಯ'  ಮುಸ್ಲಿಮ್ ಪಂಗಡಕ್ಕೆ ಸೇರಿದವರು. ಮನೆಯಮಾತು, ಗುಜರಾತಿ. ೧೧ ನೆಯ ಶತಮಾನದಲ್ಲಿ ಗುಜರಾತ್ ನ ಹಲವಾರು ಹಿಂದುಗಳನ್ನು  ಮತಾಂತರಗೊಳಿಸಲಾಗಿತ್ತು. ಇವರೆಲ್ಲಾ ಬೊಹ್ರಾ ಮುಸಲ್ಮಾನರಾದರು. ಚಿಕ್ಕ ಪುಟ್ಟ ಉದ್ಯೋಗಗಳನ್ನು, ವ್ಯಾಪರಗಳನ್ನು ಮಾಡಿ ತಮ್ಮ ಜೀವನವನ್ನು ಸಾಗಿಸುತ್ತಿದ್ದರು. 'ಬೊಹ್ರಾ ಮುಸ್ಲಿಮ್ ಸಮುದಾಯ' ದ ಅತಿಹೆಚ್ಚು ಮಂದಿ ಮುಂಬಯಿನಲ್ಲಿ ವಾಸಮಾಡುತ್ತಾರೆ.

'ಬೊಹ್ರಾ ಮುಸಲ್ಮಾನರ, ಧರ್ಮಗುರುಗಳು', 'ಸಯ್ಯೆದ್ ನ,'  ರವರು :
'ಸಯ್ಯೆದ್ ನ', ಅವರ ಮತದ ಗುರುಗಳು. ಗುಜರಾತ್ ನಿಂದ, ಬೊಂಬಾಯಿಗೆ, ಬಹಳ ಹಿಂದೆಯೇ, ಬೊಹ್ರಾಗಳು ವಲಸೆಬಂದರು. ವ್ಯಾಪಾರವೇ ಅವರ ಮೂಲ ಹವ್ಯಾಸ. ಎಲ್ಲಾ ವಸ್ತುಗಳನ್ನು ಹರಾಜಿನಲ್ಲಿ ಕೊಳ್ಳುತ್ತಿದ್ದರು. ೧೯ ನೆಯ  ಶತಮಾನದ ಮಧ್ಯಭಾಗದಲ್ಲಿ, ಹೊಸದಾಗಿ ಆರಂಭವಾದ, "ಫ್ಯಾನ್ಸಿ ಅಂಗಡಿ,' ಗಳಿಂದಾಗಿ ಅವರ ವ್ಯಾಪಾರಕ್ಕೆ ಧಕ್ಕೆ ಬಂತು. ಅವರು ಬೇರೆ ಬೇರೆ ವ್ಯಾಪಾರದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ನಂತರ, ಆಹಾರಪದಾಥಗಳನ್ನು ಚಿಲ್ಲರೆಯಾಗಿ ಮಾರಾಟಮಾಡಲು ಪ್ರಾರಂಭಿಸಿದರು. ಪ್ರಮುಖವಾಗಿ 'ಮಾಂಸ', ಹಾಗೂ ಅದಕ್ಕೆಸಂಬಂಧಿಸಿದ ವಸ್ತುಗಳ ಚಿಲ್ಲರೆ ವ್ಯಾಪಾರ. 'ಹಾರ್ಡ್ ವೇರ್ ಅಂಗಡಿ,' ಗಳಿಂದಲೇ ಅನೇಕರು ಜೀವನ ನಿರ್ವಹಣೆ ಮಾಡುತ್ತಿದ್ದಾರೆ. ಬೊಂಬಾಯಿನ ಉತ್ತರ ಕೋಟೆ, ಪ್ರದೇಶದಲ್ಲಿ, ಈಗಿನ 'ಜನರಲ್ ಪೋಸ್ಟ್ ಆಫೀಸ್' ಬಳಿ,  ಇವರ ವಾಸ್ತವ್ಯ. ಅದನ್ನು  ಈಗಲೂ, "ಬೋರಿ ಬಂದರ್,"  ಎನ್ನುತ್ತಾರೆ.

ಮುಂಬಯಿ ನ ಸುಪ್ರಸಿದ್ಧ " ಬೋರಿಬಂದರ್  ", ಹೆಸರು ಬಂದಿರುವುದು, ಬೊಹ್ರಾಮುಸಲ್ಮಾನರ ವಾಸಸ್ಥಾನವಾದದ್ದರಿಂದ
'ಬೊಹ್ರಾ,' ಗಳು ಇರುವ ಜಾಗ, ಈಗಲೂ 'ಬೋರಾ ಬಝಾರ್' ಎಂದು ಪ್ರಸಿದ್ಧಿಯಾಗಿದೆ. ೧೯ ನೆಯ ಶತಮಾನದ ನಂತರದಲ್ಲಿ, ಬೊಂಬಾಯಿನ ಅತಿ ಹೆಚ್ಚು ಸಾಹುಕಾರರ ಗುಂಪಿನಲ್ಲಿ ಅವರು ಕಾಣಿಸಿಕೊಳ್ಳತೊಡಗಿದರು. ಅವರಲ್ಲಿ ಪ್ರಮುಖರೆಂದರೆ, 'ತ್ಯಾಬ್ಜಿಗಳು', ಹಾಗೂ ,ನೂರುದ್ದೀನ್,'  ಪಂಗಡಗಳು.  ನೂರುದ್ದೀನ್ ಮುಸ್ಲಿಮ್ ಜನ ,'ಚೈನ ವ್ಯಾಪಾರ,' ದಿಂದ ಭಾರಿ ಹಣ ಸಂಪಾದಿಸಿದರು. ಹೆಚ್ಚಾದ ಹಣವನ್ನು ಬೇರೆ ಉದ್ಯಮಗಳಲ್ಲಿ ಹಾಕಿ, 'ಹೊಸ ಬಿಝಿನೆಸ್' ಪ್ರಾರಂಭಿಸಿದರು.  ಆಗಿನ ಕಾಲದಲ್ಲಿ ಕೆಲವು ಪಾರ್ಸಿ ವ್ಯಾಪಾರಸ್ಥರು ಮಾಡಿದರೀತಿಯಲ್ಲಿ, ತಾವೂ ಮುಂದುವರೆದರು. ೧೯ ನೆಯ ಶತಮಾನದ ಅಂತ್ಯದಲ್ಲಿ, 'ಬದ್ರುದ್ದೀನ್ ತ್ಯಾಬ್ ಜಿ', ಯವರು, ,'ಬಾಂಬೆಹೈ ಕೋರ್ಟ್,'  ಜಡ್ಜ್  ಆಗಿದ್ದರು.

ಕೆಲವು , ಸುಪ್ರಸಿದ್ಧ, ಬೊಹ್ರಾ ಮುಸಲ್ಮಾನರು

  'ಸರ್ ಆದಮ್ ಜಿ ಪೀರ್ ಭಾಯಿ'.
  'ಆಲಿ ಭಾಯ್ ಮುಲ್ಲ ಜೀವನ್ ಜಿ'.
  'ಕರೀಮ್ ಜಿ ಜೀವನ್ ಜಿ'.
  'ನಾಮನ್ ಕಂಟ್ರಾಕ್ಟರ್'.
  'ಅಸ್ಘರ್ ಆಲಿ ಎಂಜಿನಿಯರ್'.

ಮುಂಬಯಿ
ನೈಜರ್-ಕಾಂಗೊ ಭಾಷೆಗಳು

ನೈಜರ್-ಕಾಂಗೊ ಭಾಷೆಗಳು ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದಾಗಿದ್ದು, ಆಫ್ರಿಕಾದಲ್ಲಿ ಅತ್ಯಂತ ಹೆಚ್ಚು ಬಳಕೆಯಲ್ಲಿರುವ ಭಾಷೆಗಳನ್ನು ಒಳಗೊಂಡಿದೆ. ಸಹಾರ ಮರುಭೂಮಿಯ ದಕ್ಷಿಣ ಭಾಗದ ಬಹುತೇಕ ಭಾಷೆಗಳು ಈ ಕುಟುಂಬಕ್ಕೆ ಸೇರಿದವಾಗಿವೆ. ಈ ಭಾಷೆಗಳ ಒಂದು ಪ್ರಮುಖ ವೈಶಿಷ್ಟತೆ ನಾಮಪದ ವರ್ಗಗಳ (:en:noun class) ಬಳಕೆ.

ಭಾಷಾ ಕುಟುಂಬಗಳು
ಮೂಲಧಾತುಗಳ ಪಟ್ಟಿ

ಇದು ಮೂಲಧಾತುಗಳ ಪಟ್ಟಿ. ಮೂಲಧಾತುಗಳನ್ನು ಯಾವ ರೀತಿಯವೆಂಬುದನ್ನು ಬಣ್ಣದಿಂದ ಸೂಚಿಸಲಾಗಿದೆ.

ಪ್ರತಿ ಮೂಲಧಾತುವಿನ ಚಿಹ್ನೆ, ಅದರ ಪರಮಾಣು ಸಂಖ್ಯೆ, ಅದರ ಪರಮಾಣು ತೂಕ ಅಥವಾ ಅದರ ಅತ್ಯಂತ ಸ್ಥಿರ ಸಮಸ್ಥಾನಿ, ಮತ್ತು ಅದರ ಸಮೂಕ ಸಂಖ್ಯೆ ಮತ್ತು ಆವರ್ತ ಸಂಖ್ಯೆ ಕೊಡಲ್ಪಟ್ಟಿದೆ.

ಟಿಪ್ಪಣಿಗಳು

ಉಲ್ಲೇಖಗಳು
Atomic Weights of the Elements 2001, Pure Appl. Chem. 75(8), 1107-1122, 2003. Retrieved June 30, 2005.  Atomic weights of elements with atomic numbers from 1-109 taken from this source.
IUPAC Standard Atomic Weights Revised  (2005).
WebElements Periodic Table.  Retrieved June 30, 2005.  Atomic weights of elements with atomic numbers 110-116 taken from this source.

ವಿಜ್ಞಾನ
ರಸಾಯನಶಾಸ್ತ್ರ

af:Lys van elemente volgens naam
ar:قائمة عناصر (اسم)
ast:Llistáu d'elementos por nome
br:Roll an elfennoù hervez o anvioù
cy:Rhestr elfennau yn nhrefn yr wyddor
da:Grundstoffer (alfabetisk)
en:List of elements
eo:Listo de kemiaj elementoj laŭ nomo
es:Anexo:Elementos químicos por orden alfabético
eu:Elementu kimikoen zerrenda izenaren arabera
fr:Liste des éléments par nom
ga:Liosta dúl de réir ainm
hu:Kémiai elemek listája betűrendben
ia:Lista de elementos per nomine
is:Listi yfir frumefni eftir nafni
ja:元素の名前順一覧
lb:Lëscht vun den Elementer no Numm
nl:Lijst van elementen op naam
nn:Grunnstoffliste etter namn
pl:Pierwiastki chemiczne według nazw
pt:Lista de elementos por ordem alfabética
ro:Lista elementelor chimice după nume
ru:Алфавитный список химических элементов
simple:List of elements by name
sk:Zoznam chemických prvkov podľa mena
sl:Abecedni seznam kemičnih elementov
sv:Lista över grundämnen efter namn
sw:Orodha ya elementi
uk:Алфавітний список хімічних елементів
vi:Tên các nguyên tố
vo:Lised löminas kiemavik
wa:Djivêye des elemints tchimikes, d' après leu no
zh:元素名称列表
zh-yue:元素名表
ಜೆಹಾಂಗೀರ್ ಆರ್ಟ್ ಗ್ಯಾಲರಿ

"'ಜೆಹಾಂಗೀರ್  ಆರ್ಟ್ ಗ್ಯಾಲರಿ"', ಮುಂಬಯಿನ ಒಂದು ಪ್ರತಿಷ್ಠಿತ ವರ್ಣಚಿತ್ರ, ಕಲಾಕಾರರ, ಶಿಲ್ಪ ಕಲಾವಿದರ, ಕಲಾರಸಿಕರ, ಹಾಗೂ  ಪ್ರತಿಭಾವಂತ, ಉದಯೋನ್ಮುಖ ಕಲಾವಿದರು ತಮ್ಮ ಕಲಾಕೃತಿಗಳನ್ನು ಇಲ್ಲಿ ಪ್ರದರ್ಶಿಸಬಹುದು. ಹಳದಿ ಬಣ್ಣದ ಕಲ್ಲುಗಳಿಂದ ನಿರ್ಮಾಣಮಾಡಿರುವ, ಸಮರ್ಪಕವಾಗಿ, ಅಚ್ಚುಕಟ್ಟಾಗಿ, ಸಜಾವಟ್ಟಾಗಿರುವ, ಈಗಾಗಲೇ ಪ್ರಸಿದ್ಧಿಪಡೆದ ಕಲಾನಿಪುಣರಿಗೆ, ಹಾಗೂ ಚಿತ್ರಕಲೆಯಲ್ಲಿ ಹೆಚ್ಚಿನದನ್ನು ಸಾಧಿಸಿ, ಅದನ್ನು ಕಲಾ-ರಸಿಕರಿಗೆ, ತೋರಿಸಬಯಸುವವರಿಗೆ, "ಕಲಾಕ್ಯಾನ್ ವಾಸ್," ನ್ನು ಮಾರಾಟಮಾಡುವರಿಗೆ, "ಕಲಾಕಾಶಿ" ಎಂದು ಹೆಸರು ಗಳಿಸಿದೆ.

೧೯೫೨ ರಲ್ಲಿ ಸ್ಥಾಪನೆ
ಇಂತಹ, " ವಿಶ್ವವಿಖ್ಯಾತ-ಕಲಾಪ್ರದರ್ಶನ ಕೇಂದ್ರ ", ದ ಕಲ್ಪನೆ, ಬಂದಿದ್ದು, ಕನ್ನಡದಕಲಾವಿದ 'ಕೆ. ಕೆ. ಹೆಬ್ಬಾರ್‌', ಹಾಗೂ, ಪ್ರಖಾತ ವಿಜ್ಞಾನಿ, ಮತ್ತು ಕಲಾವಿದ, 'ಹೋಮಿ ಜಹಂಗೀರ್ ಭಾಬಾ,'ರವರ ಆಸೆಯ ಕರೆಯಮೇರೆಗೆ 'ಜೆಹಾಂಗೀರ್ ಆರ್ಟ್ ಗ್ಯಾಲರಿ' ಅಸ್ತಿತ್ವಕ್ಕೆ ಬಂತು. 'ಸರ್. ಕವಾಸ್ ಜಿ ಜೆಹಾಂಗೀರ್,' ರವರ ಉದಾರ ಕಲಾಪೋಷಣೆಯ ಸಹಕಾರದಿಂದ, ೧೯೫೨ ರಲ್ಲಿ ಇದು ರೂಪುಗೊಂಡಿತು. ಈ ಪ್ರಖ್ಯಾತ ಕಲಾಮಂದಿರದ ನಿರ್ವಾಹಕರು, " ಬಾಂಬೆ ಆರ್ಟ್ ಸೊಸೈಟಿ,'  ಯವರು. 'ಜೆಹಾಂಗೀರ್ ಆರ್ಟ್ ಪ್ರದರ್ಶನಾಲಯ,' ದ ಪೂರ್ಣ ವೆಚ್ಚವನ್ನು 'ಸರ್ ಜೆಹಾಂಗೀರ್ ,' ರವರು ವಹಿಸಿಕೊಂಡರು. 'ಕಾಲಾಘೋಡ,'  ಇಲಾಖೆಯಲ್ಲಿ ಸ್ಥಾಪಿಸಲಾದ ಈ  "ಕಲಾ-ಪ್ರದರ್ಶನ ತಾಣ" ದಲ್ಲಿ ತಮ್ಮ ಕಲೆಯ ಪರಿಚಯಮಾಡಿಸುವ ಆಸೆಯಿಂದ ಬಂದವರಿಗೆ ಒಳ್ಳೆಯ ಸೌಕರ್ಯಗಳು ಲಭ್ಯವಿವೆ. ಹತ್ತಿರದಲ್ಲಿ ಸುಪ್ರಸಿದ್ಧ"ಛತ್ರಪತಿ ಶಿವಾಜಿ ಮಹಾರಾಜ್ ಮ್ಯೂಸಿಯೆಮ್,ಮುಂಬಯಿ" ಇದೆ. "ಜೆಹಾಂಗೀರ್ ಆರ್ಟ್ ಗ್ಯಾಲರಿ" ಮತ್ತು ೪  'ಎಕ್ಸಿಬಿಶನ್ ಹಾಲ್, ಗಳನ್ನು ಹೊಂದಿದೆ. 'ಭಾರಿ ಕಲೆಯ ಪೋಶಕ ಸಂಸ್ಥೆ,ಯಾದ ಇಲ್ಲಿ 'ಭಾರತೀಯ ಚಿತ್ರಕಲಾ ಪರಂಪರೆ'ಯನ್ನು ಕಾಣಬಹುದು.

ಕಾಲಾಘೋಡಾ ಫೆಸ್ಟಿವಲ್
30, ಅಕ್ಟೋಬರ್ 1998, ರಲ್ಲಿ ಸ್ಥಾಪಿತವಾದ 'ಕಾಲಾಘೋಡಾ ಅಸೋಸಿಯೇಷನ್' ನವರು ಆಯೋಜಿಸುವ 'ಕಾಲಾಘೋಡಾ ಫೆಸ್ಟಿವಲ್' ಬಹಳ ಮಹತ್ವದ ಫೆಸ್ಟಿವಲ್ ಆಗಿದೆ. 'ಜಹಾಂಗೀರ್ ಆರ್ಟ್ ಗ್ಯಾಲರಿ', ಆ ಸಮಯದಲ್ಲಿ ಬಹಳ ಮಹತ್ವದ ಕಾರ್ಯಗಳನ್ನು ನಿಭಾಯಿಸುತ್ತದೆ. ಮುಂಬಯಿನ ನಾಗರಿಕರಿಗೆ ಮತ್ತು ಕಲಾರಾಧಕರಿಗೆ ಇದು ಒಳ್ಳೆಯ ಸ್ಥಳವಾಗಿದೆ.

'ಸಮೋವರ್ ಉಪಹಾರ ಗೃಹ'
'ಸಮೋವರ್,' ಎಂಬ ಅತಿ-ಸುವ್ಯವಸ್ಥಿತ, ಅತ್ಯಂತ ಅಚ್ಚುಕಟ್ಟು, ಹಾಗೂ ಕಲಾವಂತರಿಗೆ, ಕುಳಿತು ಸಮಾಲೋಚಿಸಲು ಅನುಕೂಲಹೊಂದಿದ ಮೆಚ್ಚಿನ 'ಕೆಫೆ,' ಇದೆ. ' ೧೯೭೦  ರ ದಶಕದ,'ಸಮಾಜವಾದ,' ದ  ಹೆಜ್ಜೆಯ ಗುರುತುಗಳನ್ನು ನಾವು ಇಲ್ಲಿ ಕಾಣಬಹುದು. ಅತ್ಯಂತ ಸುಪ್ರಸಿದ್ಧ ಕಲಾವಿದರು ಉಪಹಾರ ಗೃಹದಲ್ಲಿ ಚಹಾಸೇವಿಸಲು ಬರುತ್ತಾರೆ. ಇಲ್ಲಿ ಅಂತಹ ಪ್ರತಿಭಾನ್ವಿತ, ಕಲಾರಾಧಕರೆಲ್ಲಾ ಬಂದು, ತಮ್ಮ ಯೋಗದಾನವನ್ನು ಕೊಡುತ್ತಾರೆ. ಇಲ್ಲಿನ ಯಾವ 'ಕಲಾ-ಶಿಲ್ಪಪ್ರದರ್ಶನ,' ಗಳಿಗೂ, 'ಪ್ರವೇಶ ಶುಲ್ಕ'ವಿಲ್ಲ.

ಸಮೋವರ್ ಈಗ ಮುಚ್ಚಲ್ಪಟ್ಟಿದೆ
'ಜಹಾಂಗೀರ್ ಆರ್ಟ್ ಗ್ಯಾಲರಿ',ಗೆ ಸ್ಥಳದ ಕೊರತೆಯಿಂದಾಗಿ ಸಮೋವರ್ ನ್ನು ಮುಚ್ಚುವ ತೀರ್ಮಾನ ತೆಗೆದುಕೊಳ್ಳಬೇಕಾಯಿತು. ಹೊಸ ಹೊಸ ಪ್ರದರ್ಶನಗಳನ್ನು ಆಯೋಜಿಸಲು ಇರುವಜಾಗವನ್ನು ಅತಿ ಎಚ್ಚರಿಕೆಯಿಂದ ವಿನಿಯೋಗಿಸಲಾಗಿದೆ. ೫೦ ವರ್ಷಗಳ ಹಿಂದೆ ಉಶಾ ಖನ್ನ ಎಂಬ ಯುವತಿಯೊಬ್ಬಳು 'ಸಮೋವರ್ ರೆಸ್ಟಾರೆಂಟ್' ನ್ನು ಪ್ರಾರಂಭಿಸಿದ್ದರು. 'ಉಶಾಖನ್ನ'  ಆಗಿನ ಕಾಲದ  ಬಾಲಿವುಡ್ ನ ಅತ್ಯಂತ ಮೇರು ನಟನಾಗಿ ಹೆಸರುಗಳಿಸಿದ್ದ ನಟ, ಬಲ್ರಾಜ್ ಸಹಾನಿಯವರ ಅಣ್ಣನ ಮಗಳು. ಜುಹು, ಜಿಲ್ಲೆಯಲ್ಲಿ ವಾಸವಾಗಿರುವ ಉಶಾರವರಿಗೆ, 'ಮಾಳವಿಕಾ ಸಾಂಘ್ವಿ', ಸೇರಿದಂತೆ, ೩ ಚಿಕ್ಕ ಮಕ್ಕಳಿದ್ದಾರೆ.

ಉಲ್ಲೇಖಗಳು

ಮುಂಬಯಿಯ ಪ್ರಸಿದ್ಧ ತಾಣಗಳು
ಕಲೆ
ಕುಂಭಕರ್ಣ

ಕುಂಭಕರ್ಣನು ರಾಮಾಯಣದಲ್ಲಿ ಬರುವ ಒಂದು ಪಾತ್ರ. ಈತ ರಾವಣನ ತಮ್ಮ ಹಾಗೂ ಭಾರಿ ಪರಾಕ್ರಮಿ. ಇವನು ೬ ತಿಂಗಳ ಕಾಲ ಮಲಗಿರುತಿದ್ದ ಮತ್ತು ಉಳಿದ ೬ ತಿಂಗಳ ಕಾಲ ಊಟ ಮಾಡತಿದ್ದ.

ಬ್ರಹ್ಮ ಮಾನಸ ಪುತ್ರರಲ್ಲಿ ಒಬ್ಬರಾದ ಪುಲಸ್ತ ಮಹರ್ಷಿಗಳಿಗೆ ವಿಶ್ರಾವಸು ಎಂಬ ಮಗನಿದ್ದನು. ಇವನು ಮಹಾ ತಪಸ್ವಿ. ಇವನಿಗೆ ಕೈಕಸಿ ಎಂಬ ಪತ್ನಿಯಿದ್ದಳು. ಇವಳ ಮಕ್ಕಳೇ ರಾವಣ, ಕುಂಭಕರ್ಣ, ಶೂರ್ಪನಖೀ, ಹಾಗೂ ವಿಭೀಷಣ
ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Sri Lanka, Virtual Library. KUMBHAKARNA
Pot-Ear's Awakening. From the Ramayana, as translated by Arthur W. Ryder
From Bheemashankar Temple in Pune

ರಾಮಾಯಣದ ಪಾತ್ರಗಳು
ಜಾರ್ಜ್ ವಿಟೆಟ್

ಜಾರ್ಜ್ ವಿಟೆಟ್ (೧೮೪೭ - ೧೯೨೬, ಆಂಗ್ಲದಲ್ಲಿ: George Wittet) ಬಾಂಬೆ ನಗರದಲ್ಲಿ ಕೆಲಸ ಮಾಡಿದ ಸ್ಕಾಟಿಷ್ ವಾಸ್ತುಶಿಲ್ಪಿಯಾಗಿದ್ದರು. 

ವಿಟೆಟ್ ರವರು ೨೬ನೇ ನವೆಂಬರ್ ೧೮೪೭ರಂದು ಸ್ಕಾಟ್ಲ್ಯಾಂಡ್‍ ದೇಶದ ಬ್ಲೇರ್ ಅಠೋಲ್ ಗ್ರಾಮದಲ್ಲಿ ಜನಿಸಿದರು. 

ಪರ್ತ್ ನಗರದಲ್ಲಿ ಆಂಡ್ರೂ ಹೈಟನ್ ರವರ ಬಳಿ ವಾಸ್ತುಶಿಲ್ಪವನ್ನು ಕಲಿತರು. ಮೊದಲಾಗಿ ಸ್ಕಾಟ್ಲ್ಯಾಂಡ್‍ನ ಎಡಿನ್ಬರ್ಗ್ ಮತ್ತು ಇಂಗ್ಲೆಂಡ್‍ನ ಯಾರ್ಕ್ ನಗರಗಳಲ್ಲಿ ಕೆಲಸ ಮಾಡಿದರು. ಆನಂತರ ೧೯೦೪ರಲ್ಲಿ ಬಾಂಬೆ (ಈಗಿನ ಮುಂಬೈ) ನಗರದ ಕನ್ಸಲ್ಟಿಂಗ್ ಆರ್ಕಿಟೆಕ್ಟ್ ಆಗಿದ್ದ ಜಾನ್ ಬೆಗ್ ರವರ ಬಳಿ ಕೆಲಸ ಮಾಡಲು ಭಾರತಕ್ಕೆ ಬಂದು ಸೇರಿದರು. ಇವರಿಬ್ಬರೂ ಜೊತೆಸೇರಿ ಬಾಂಬೇಯಿನಲ್ಲಿ ಇಂಡೋ-ಸರೆಸೆನಿಕ್ ಶೈಲಿ ಪದ್ಧತಿಯಲ್ಲಿ ಅನೇಕ ಕಟ್ಟಡಗಳನ್ನು ನಿರ್ಮಿಸಿದ್ದರು. ಇವುಗಳಲ್ಲಿ ಸುಮಾರು ಕಟ್ಟಡಗಳು ಈಗ ಮುಂಬೈ ನಗರದ ವಿಶೇಷ ಹೆಗ್ಗುರುತುಗಳಾಗಿ ಪರಿಗಣಿಸಲಾಗಿವೆ.

ವಿಟೆಟ್ ರವರು ತೀವ್ರವಾದ ಭೇದಿ ರೋಗದಿಂದ ನರಳಿ ಬೊಂಬಾಯಿನಲ್ಲೇ ೧೧ನೇ ಸೆಪ್ಟೆಂಬರ್ ೧೯೨೬ ರಂದು ಮರಣ ಹೊಂದಿದರು. ಅವರ ದೇಹವನ್ನು 'ಸಿವ್ರಿಯ ಸ್ಮಶಾನ'ದಲ್ಲಿ ದಫನು ಮಾಡಲಾಯಿತು. ಇಂಡೊ-ಸಾರ್ಸನಿಕ್ ಪದ್ಧತಿಯ ಕಟ್ಟಡ ನಿರ್ಮಾಣವನ್ನು ಹೆಚ್ಚು ಜನಪ್ರಿಯ ಮಾಡಲು ಜಾನ್ ಬೆಗ್ ಜೊತೆ ಸೇರಿ ಹಲವು ಮಹತ್ವದ ಕಟ್ಟಡಗಳ ನಿರ್ಮಾಣಕ್ಕೆ ನಾಂದಿಯಾದವರು.

ವಿಟೆಟ್ ರವರು ನಿರ್ಮಿಸಿದ ಕೆಲವು ಕಟ್ಟಡಗಳು 
ಬಾಂಬೆ ನಗರದಲ್ಲಿ ವಿಟೆಟ್‍ರವರು ಈ ಕೆಳಗಿನ ಕಟ್ಟಡಗಳ ವಿನ್ಯಾಸದಲ್ಲಿ ತೊಡಗಿಸಿಕೊಂಡಿದ್ದರು:
 ಪ್ರಿನ್ಸ್ ಆಫ್ ವೇಲ್ಸ್ ಮ್ಯೂಸಿಯೆಮ್
 ಗೇಟ್ ವೇ ಆಫ್ ಇಂಡಿಯ
 ದಿ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್
 ದ ಸ್ಮಾಲ್ ಕಾಸೆಸ್ ಕೋರ್ಟ್ 
 ದ ವಾಡಿಯ ಮೆಟರ್ನಿಟಿ ಹಾಸ್ಪಿಟಲ್
 ದ ಕೆ.ಇ.ಎಮ್. ಹಾಸ್ಪಿಟಲ್
 ಮುಂಬಯಿ ಹೌಸ್, ಟಾಟಾ ಬೃಹತ್ ಉದ್ಯೋಗಗಳ ಪ್ರಧಾನ ಕಛೇರಿ.
ಇವತ್ತು ಪಾಕಿಸ್ತಾನಲ್ಲಿರುವ ಕರಾಚಿ ನಗರದಲ್ಲಿ ಕರಾಚಿ ಪೋರ್ಟ್ ಟ್ರಸ್ಟ್ ಸಂಸ್ಥೆಯ ಪ್ರಧಾನ ಕಛೇರಿಯ ಕಟ್ಟಡವನ್ನೂ ವಿನ್ಯಾಸಗೊಳಿಸಿದರು.

ಉಲ್ಲೇಖಗಳು

ಮುಂಬಯಿ
ವಾಸ್ತುಶಿಲ್ಪಿಗಳು
ಮುಂಬಯಿನ ಕಟ್ಟಡ ಶಿಲ್ಪಿಗಳು
ಜಾನ್ ಬೆಗ್, ಮುಂಬಯಿ

ಜಾನ್ ಬೆಗ್(೧೮೭೮-೧೯೨೬)ಪ್ರಸಿದ್ಧ ವಾಸ್ತುಶಿಲ್ಪಿ.

ಜನನ ಹಾಗೂ ಬಾಲ್ಯ

ಜಾನ್ ಬೆಗ್‍ರವರು ಸ್ಕಾಟ್‍ಲ್ಯಾಂಡ್ನ ಬ್ಲೇರ್ ಆಥೋಲ್‍ನಲ್ಲಿ  ಜನಿಸಿದರು.

ವೃತ್ತಿ ಜೀವನ 
ಜಾನ್ ಬೆಗ್‍ರವರು ಭಾರತಕ್ಕೆ ೧೯೦೧ ರಲ್ಲಿ, 'ಕನ್ಸಲ್ಟಿಂಗ್ ಆರ್ಕಿಟೆಕ್ಟ್,' ಆಗಿ ಬಂದರು. ೧೯೦೬ ರಲ್ಲಿ, ಭಾರತ ಸರ್ಕಾರಕ್ಕೆ 'ಕನ್ಸಲ್ಟಿಂಗ್ ಆರ್ಕಿಟೆಕ್ಟ್'  ಆಗಿ ನೇಮಿಸಲ್ಪಟ್ಟರು. ಮುಂಬಯಿ ನಗರದ ಹಲವಾರು ಕಟ್ಟಡಗಳನ್ನು  "ಇಂಡೋ-ಸಾರ್ಸೆನಿಕ್"  ಶೈಲಿಯಲ್ಲಿ, ನಿರ್ಮಿಸಲು ಅವರ ಜೊತೆಯಾದವರು, 'ಜಾರ್ಜ್ ವಿಟೆಟ್' ರವರು. " ಜನರಲ್ ಪೋಸ್ಟ್ ಆಫೀಸ್ " ಕಟ್ಟಡ, 'ಬೆಗ್'  ರವರ ಅತ್ಯಂತ  ಪ್ರಿಯವಾದ ಕಟ್ಟಡಗಳಲ್ಲೊಂದು. ಅದನ್ನು ಬಿಜಾಪುರದ ಗೋಲ್ ಗುಂಬಝ್ ಶೈಲಿಯಲ್ಲಿ ನಿರ್ಮಿಸಿ  ಅವರು ಹೆಸರುಮಾಡಿದರು. ಮುಂದೆ ಪ್ರಿನ್ಸ್ ಆಫ್ ವೇಲ್ಸ್ ಮ್ಯೂಸಿಯೆಮ್  ನಿರ್ಮಿಸುವ ಸಮಯದಲ್ಲಿ ಅವರ ಯುವ-ಮಿತ್ರ 'ವಿಟೆಟ್' ರವರನ್ನು ಬಿಜಾಪುರಕ್ಕೆ, 'ಗೋಲ್ ಗುಂಬಝ್,' ನ ಬಗ್ಗೆ ವಿಶೇಷಮಾಹಿತಿ ಸಂಗ್ರಹಿಸಲು, ಕಳಿಸಲು ಸರ್ಕಾರಕ್ಕೆ ಶಿಫಾರಿಸು ಮಾಡಿದ್ದರು. ಪ್ರಿನ್ಸ್ ಆಫ್ ವೇಲ್ಸ್ ವಸ್ತುಸಂಗ್ರಹಾಲಯ (ಈಗ ಇದರ ಹೆಸರನ್ನು " ಛತ್ರಪತಿ ಶಿವಾಜಿ ಮಹಾರಾಜ್ ವಸ್ತುಸಂಗ್ರಹಾಲಯ" ವೆಂದು  ಬದಲಾಯಿಸಲಾಗಿದೆ.) ದ ವಿಶೇಷ ಗೋಲಾಕೃತಿಯ ಗೋಪುರ ಎಲ್ಲರ ಮೆಚ್ಚುಗೆಯನ್ನು ಗಳಿಸಿತು.

ನಿಧನ
ಜಾನ್ ಬೆಗ್‍ರವರು ೧೯೨೬ ರಲ್ಲಿ, ಮುಂಬಯಿನಗರನಲ್ಲಿ ಮೃತರಾದರು.

ಉಲ್ಲೇಖಗಳು

ಮುಂಬಯಿ
ವಾಸ್ತುಶಿಲ್ಪಿಗಳು
ಮಲ್ಲೇಶ್ವರಂ

ಮಲ್ಲೇಶ್ವರ ಬೆಂಗಳೂರಿನ ಹಳೆಯ ಬಡಾವಣೆಗಳಲ್ಲಿ ಒಂದು.ಈ ಪ್ರದೇಶ ನಗರದ ಕೆಂಪೇಗೌಡ ಬಸ್ ನಿಲ್ಡಾಣ ಹಾಗು ರೈಲು ನಿಲ್ದಾಣಕ್ಕೆ ಬಹಳ ಹತ್ತಿರದಲ್ಲಿದೆ. ಇಲ್ಲಿನ ಪುರಾತನ ಕಾಡುಮಲ್ಲೇಶ್ವರ ದೇವಸ್ಥಾನ ಬಹಳ ಪ್ರಸಿದ್ದಿ ಹೊಂದಿದೆ. ಇಲ್ಲಿ ಮದುವೆಗೆ ಬೇಕಾದ ರೇಷ್ಮೆ ಬಟ್ಟೆಗಳು ಸಿಗುತ್ತವೆ.
ಇಲ್ಲಿ ಬೆಳಗಿನ ವ್ಯಾಯಾಮವನ್ನು  ಉತ್ತೇಜಿಸಲು ಸ್ಯಾ೦ಕಿ  ಟ್ಯಾ೦ಕ್ ಇದೆ.
      ಅಲ್ಲದೆ ಮಲ್ಲೇಶ್ವರದಲ್ಲಿ ಸಾಮಾನ್ಯ ಪ್ರವೇಶ ಪರೀಕ್ಷಾ ಘಟಕವಿದೆ.ಇಲ್ಲಿನ chats ತುಂಬ ಪ್ರಸಿದ್ಧಿ.
ಮಲ್ಲೇಶ್ವರ ಬೆಂಗಳೂರು ನಗರದ ವಾಯುವ್ಯ ಜಿಲ್ಲೆಯಾಗಿದೆ. ಅನೇಕ ಜನರು 1898 ರಲ್ಲಿ ಈ ಪ್ರದೇಶದಿಂದ ಹೊರಗೆ ಹೊಗಲು ಪ್ಲೇಗ್ ಉಪದ್ರವವು ಕಾರಣವಾಯಿತು , ಒಂದು ಸಮಯದಲ್ಲಿ ಮಲ್ಲೇಶ್ವರ  ಉಪನಗರ ಎಂದು ಪ್ರಖ್ಯಾತಿ ಪಡೆದಿತ್ತು. ಇದು ಕಾಡು ಮಲ್ಲೇಶ್ವರ ದೇವಸ್ಥಾನದಿಂದ ತನ್ನ ಹೆಸರನ್ನು ಪಡೆದುಕೊಂಡಿದೆ. 

HV Nanjundaiah ರಿಗೆ ಮಲ್ಲೇಶ್ವರ ಸ್ಥಾಪನೆಯ ಕೀರ್ತಿ ಸಲ್ಲುತ್ತದೆ, ಮತ್ತು 6 ನೇ ಮುಖ್ಯರಸ್ತೆ ಎಂದು ಹೆಸರಿಡಲಾಗಿದೆ. ಮಲ್ಲೇಶ್ವರ ಪಕ್ಕದಲ್ಲಿ ಜೀವನದ ಎಲ್ಲಾ ಹಂತಗಳ ಜನರು ಆಯೋಜಿಸುತ್ತದೆ. ನೊಬೆಲ್ ಪ್ರಶಸ್ತಿ ಪುರಸ್ಕೃತರಾದ (CV ರಾಮನ್), ಪ್ರಖ್ಯಾತ ವಿಜ್ಞಾನಿಗಳು (ಕೃಷ್ಣಸ್ವಾಮಿ ಕಸ್ತೂರಿರಂಗನ್ ಅವರು), ಮತ್ತು ವಿಶ್ವ ಚಾಂಪಿಯನ್ (ಪ್ರಕಾಶ್ ಪಡುಕೋಣೆ) ವಾಸಿಸುವ ಅಥವಾ, ಇಲ್ಲಿ ವಾಸಿಸುತ್ತಿದ್ದರು ಹಾಗೆ ಅನೇಕ ಬರಹಗಾರರು, ವಿದ್ವಾಂಸರು, ಸಂಗೀತಗಾರರು (ದೊರೈಸ್ವಾಮಿ ಅಯ್ಯಂಗಾರ್), ಖ್ಯಾತ ಕನ್ನಡ ಬರಹಗಾರ / ಕವಿ Sri.GPRajarathnam, ಚಿತ್ರ ನಕ್ಷತ್ರಗಳು (ಸರೋಜಾದೇವಿ), ಮತ್ತು ಶಿಕ್ಷಣ (MPLShastry). 

ವಾರ್ಡ್ ಗಣನೀಯ ಮಧ್ಯಮ ವರ್ಗ, ಮೇಲ್ಮಧ್ಯಮ ವರ್ಗದ, ಮತ್ತು ಗಣ್ಯ ವಸತಿ ಪ್ರದೇಶಗಳಲ್ಲಿ ಸುಸ್ಥಿರ, ಮಿಶ್ರ ಜನಸಂಖ್ಯೆ ಹೊಂದಿದೆ. ಗಣ್ಯ ವಸತಿ ಪ್ರದೇಶಗಳಲ್ಲಿ ಪಶ್ಚಿಮದಲ್ಲಿ ಹಾಗೆಯೇ ಮಧ್ಯಮ ಮತ್ತು ಕೆಳವರ್ಗದ ಜನಸಂಖ್ಯೆ, ಮಲ್ಲೇಶ್ವರ ಪೂರ್ವಕ್ಕೆ ವಾಸಿಸುವ. ಲೇನ್ಗಳ ಅಡ್ಡ ರಸ್ತೆಗಳು ಎಂಬ ಮುಖ್ಯ ರಸ್ತೆಗಳು ಎಂಬ ಅಡ್ಡ, ಉತ್ತರ-ದಕ್ಷಿಣ ರಸ್ತೆಗಳಿಗೆ, ಮತ್ತು ಪೂರ್ವ-ಪಶ್ಚಿಮ ರಸ್ತೆಗಳಿಗೆ ವಿನ್ಯಾಸಿಸಲಾಗಿದೆ. ಪ್ರಮುಖ ಮುಖ್ಯ ರಸ್ತೆಗಳ ಎರಡು ಸ೦ಪಿಗೆ ರೋಡ್ ಮತ್ತು ಮಾಗೋ೯ಸ ರೋಡ್.

ಸ೦ಪಿಗೆ ರಸ್ತೆ ಸ್ವಸ್ತಿಕ್ ಜಂಕ್ಷನ್ ಆರಂಭವಾಗುತ್ತದೆ ಮತ್ತು 18 ನೇ ಕ್ರಾಸ್ ಎಲ್ಲಾ ರೀತಿಯಲ್ಲಿ ಹಾದು. ಇದು ಯಶವಂತಪುರ ಕಡೆಗೆ ಮೆಜೆಸ್ಟಿಕ್ / ಕೆಂಪೇಗೌಡ ಬಸ್ ನಿಲ್ದಾಣದಿಂದ ಸಂಚಾರ / ವಾಹನ ಚಳುವಳಿ ಪೂರೈಸುತ್ತದೆ. ಮಾಗೋ೯ಸ ರೋಡ್ ಯಶವಂತಪುರ ಗೆ ಮೆಜೆಸ್ಟಿಕ್ ಗೆ, ಅಂದರೆ, ವಿರುದ್ಧ ದಿಕ್ಕಿನಲ್ಲಿ ವಾಹನ ಚಲನೆಗಳು ಪೂರೈಸುತ್ತದೆ. ಅಡ್ಡ ರಸ್ತೆಗಳಲ್ಲಿ, 8 ನೇ ಅಡ್ಡ ರಸ್ತೆ ತಿನಿಸುಗಳು ಗೆ ಹೂಗಳು ಹಣ್ಣುಗಳು, ತರಕಾರಿಗಳು ಭಾಗಗಳು ಗೆ ಬಟ್ಟೆಗಳನ್ನು ಖರೀದಿ ಎಲ್ಲಾ ರೀತಿಯ ಅತ್ಯಂತ ಪ್ರಸಿದ್ಧ ಬೀದಿಯಾಗಿದೆ.

ರಸ್ತೆ ಯಾವಾಗಲೂ ಜನರು ಝೇಂಕರಿಸುವ ಮತ್ತು ಇಡೀ ರಸ್ತೆ ವಾಹನ ಚಳುವಳಿಗೆ ನಿರ್ಬಂಧಿಸಲಾಗುವುದು ಮತ್ತು ವಸ್ತುಗಳನ್ನು ಮಾರಾಟ ಅಪ್ ಹಾಕಲ್ಪಟ್ಟ ಪ್ರತಿ ಹಬ್ಬಕ್ಕೆ ಸಂಬಂಧಿಸಿದ ಒಂದು ಮಾರುಕಟ್ಟೆ ಹೋಲುತ್ತವೆ ಎಂದು ಅಲ್ಲಿ ಹಬ್ಬಗಳ ಸಂದರ್ಭದಲ್ಲಿ ಹೆಚ್ಚು ಮಹತ್ವ ಪಡೆಯುತ್ತಾನೆ ಇದೆ. ಮಲ್ಲೇಶ್ವರ ಮತ್ತೊಂದು ಪ್ರಧಾನ ಹೆಗ್ಗುರುತಾಗಿ ವಿಜ್ಞಾನ ವಿಶ್ವ ವಾಣಿಜ್ಯ ಕೇಂದ್ರ ಇಂಡಿಯನ್ ಇನ್ಸ್ಟಿಟ್ಯೂಟ್ (ಡಬ್ಲುಟಿಸಿ) ಮಲ್ಲೇಶ್ವರಂ  ಬಳಿ ಇದೆ.

1980 ಮಲ್ಲೇಶ್ವರನಲ್ಲಿ ನಿರ್ಮಿಸಲಾದ ಚೌಡಯ್ಯ ಮೆಮೋರಿಯಲ್ ಹಾಲ್ ಗೆ ಪಿಟೀಲುವಾದಕ ತಿರುಮಕೂಡಲು ಚೊಡಯ್ಯರ ಹೆಸರಿಡಲಾಗಿದೆ ,.

ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಫ್ರೆಡೆರಿಕ್ ವಿಲಿಯಮ್ ಸ್ಟೀವೆನ್ಸ್

(ನವೆಂಬರ್ ೧೧, ೧೮೪೭-ಮಾರ್ಚ್ ೩, ೧೯೦೦)

ಫ್ರೆಡರಿಕ್ ವಿಲಿಯಮ್ ಸ್ಟೀವೆನ್ಸ್, ಇಂಗ್ಲೆಂಡ್ ನ, 'ಬಾತ್, 'ಎಂಬ ಊರಿನಲ್ಲಿ (ನವೆಂಬರ್, ೧೧, ೧೮೪೭ ರಲ್ಲಿ ಹುಟ್ಟಿದರು. ೧೮೬೨, ರಲ್ಲಿ ಮುಂಬಯಿನ ಬ್ರಿಟಿಷ್ ಸರ್ಕಾರದ, ಆಫೀಸ್, ಫ್ರೆಡೆರಿಕ್ ವಿಲಿಯಮ್  ಸ್ಟೀವೆನ್ಸ ನವರನ್ನು  ಟ್ರೇನಿ ಎಂಜಿನಿಯರ್, ಆಗಿ ನೇಮಕ ಮಾಡಿದ್ದರು. ೧೮೬೭ ರಲ್ಲಿ, ಆಗಿನ, ಬ್ರಿಟಿಷ್  ಭಾರತದ, 'ಪಬ್ಲಿಕ್ ವರ್ಕ್ಸ್ ಡಿಪಾರ್ಟ್ ಮೆಂಟ್ ಗೆ,' ಸೇರಿದ ಇಂಜಿನಿಯರ್ ಆಗಿ, ಕೆಲಸಮಾಡಿದರು. ಇದಕ್ಕೆ ಮೊದಲು, 'ಪೂನ'ದಲ್ಲಿ ಒಂದು ವರ್ಷ ಕೆಲಸಮಾಡಿದ್ದರು. ಆಮೇಲೆ ಮುಂಬಯಿನ ಆರ್ಕಿಟೆಕ್ಟ್ ಆಫೀಸಿಗೆ ವರ್ಗಮಾಡಿದರು. ೧೮೭೭ ರಲ್ಲಿ ಅವರ ಸೇವೆ (GIP Railway)  ಜಿ ಐ.ಪಿ ರೈಲ್ವೆ), ಗೆ ವರ್ಗಾಯಿಸಲ್ಪಟ್ಟಿತು. 'ವಿಕ್ಟೋರಿಯ ಟರ್ಮಿನಸ್,' ಕಟ್ಟಲು. ಸಿಮೆಂಟ್ ಕಾಂಕ್ರೀಟ್,  ಇನ್ನೂ ಗೊತ್ತಿಲ್ಲದ ಕಾಲದಲ್ಲಿ, ಕೇವಲ, ಗಾರೆ, ಕಬ್ಬಿಣದ ಕಂಬಗಳು, ಕಮಾನುಗಳು, ಟಿಂಟೆಡ್ ಗಾಜಿನ ಬೃಹತ್ ಗೋಡೆಗಳು,  ಮತ್ತು ಕಲ್ಲು-ಚಪ್ಪಡಿಗಳಿಂದ, ನಿರ್ಮಿತವಾದ, 'ಭವ್ಯ ಚರ್ಚ್ ಮಾದರಿ,' ಕಟ್ಟಡವನ್ನು ನೋಡಲು ಕಣ್ಣುಸಾಲದು. ಭಾರತದ ಕಟ್ಟಡಗಳಲ್ಲಿ, 'ತಾಜ್ ಮಹಲ್,'  ಬಿಟ್ಟರೆ, ಅತಿಹೆಚ್ಚು ಫೋಟೊ ಚಿತ್ರತೆಗೆದ, ಕಟ್ಟಡವೆಂದರೆ, 'ಮುಂಬಯಿನ ವಿಕ್ಟೋರಿಯ ಟರ್ಮಿನಸ್'. (ಈಗ ಇದರ ಹೆಸರನ್ನು "ಛತ್ರಪತಿ ಶಿವಾಜಿ ಮಹಾರಾಜ್ ರೈಲ್ವೆ ಸ್ಟೇಶನ್ ಎಂದು ಹೆಸರನ್ನು ಬದಲಾಯಿಸಲಾಗಿದೆ)

ಭಾರತದಲ್ಲಿ ಪ್ರಥಮ ರೈಲ್ವೆ ಸಾರಿಗೆ ವ್ಯವಸ್ಥೆ, 
ರೈಲ್ವೆ ಸಾರಿಗೆ ವ್ಯವಸ್ಥೆಯ ರೂಪು-ರೇಷೆಗಳು ಇಂಗ್ಲೆಂಡ್ ನಲ್ಲೂ ಸರಿಯಾಗಿ ರೂಪುಗೊಳ್ಳದ ಕಾಲದಲ್ಲಿ, ಭಾರತದ ವಾಣಿಜ್ಯ ರಾಜಧಾನಿ ಬೊಂಬಾಯಿನ 'ವೀ. ಟಿ,' ಯಿಂದ 'ಠಾಣೆ,' ವರೆಗಿನ,  ೩೪ ಕಿ. ಮೀಟರ್ ಗಳ,  ಐತಿಹಾಸಿಕ ಪ್ರಯಾಣವಾಗಿತ್ತು. ನಂತರ ಆ ಜಾಗದಲ್ಲೇ, ಬೃಹತ್ ರೈಲು-ಟರ್ಮಿನಸ್ ನ್ನು ನಿರ್ಮಿಸಲು, ನೀಲ-ನಕ್ಷೆಯನ್ನು ತಯಾರುಮಾಡಲಾಯಿತು. 'ಫ್ರೆಡರಿಕ್ ವಿಲಿಯಮ್ ಸ್ಟೀವನ್ಸ್', ರವರು  ವಿಶ್ವದ ಅತಿ ಭವ್ಯಕಟ್ಟಡಗಳಲ್ಲೊಂದಾದ, "ವಿಕ್ಟೋರಿಯ ಟರ್ಮಿನಸ್ " ನ್ನು  ನಿರ್ಮಿಸಿದರು. ೧೨೫  ವರ್ಷಗಳಾದರೂ ಇಂದಿಗೂ ಸುಭದ್ರವಾಗಿದ್ದು, ಕಂಗೊಳಿಸುತ್ತಿರುವ ಮಹಲ್, 'ಬ್ರಿಟಿಷ್ ಆಸಕ್ತಿ', 'ಕಾರ್ಯತತ್ಪರತೆ,' ಹಾಗೂ 'ವೈಭವ ಪ್ರದರ್ಶನ,' ದ  ಪ್ರತೀಕವಾಗಿದೆ. 

 'ಮ್ಯುನಿಸಿಪಲ್ ಕಾರ್ಪೊರೇಷನ್ ಆಫ್ ಇಂಡಿಯ,' ಭಾರತದ ಗೋಥಿಕ್ ಶೈಲಿಯಲ್ಲಿ, ಕಟ್ಟಡವನ್ನೂ ನಿರ್ಮಿಸಿದ್ದಾರೆ.
 'ರಾಯಲ್ ಆಲ್ ಪ್ಫ್ರೆಡ್ ಸೇಲರ್ಸ್ ಹೋಮ್', 
 'ಅಪ್ಪೊಲೊ ಬಂದರ್ ಪೋಸ್ಟ್ ಆಫೀಸ್',  ಮ್ಯುಸ್,
 'ಚರ್ಚ್ ಗೇಟ್,'  ನ ಪ್ರಧಾನ ರೈಲ್ವೆ ಕಛೇರಿ, (ಬಿ.ಬಿ. ಮತ್ತು ಸಿ.ಐ ನ).
 'ಓರಿಯೆಂಟಲ್ ಲೈಫ್ ಅಶ್ಶೂ ರೆನ್ಸ್,'  ಆಫೀಸಸ್, (ಇದು, 'ಫ್ಲೋರಾ ಫೌಂಟೆನ್,' ನ ಬಳಿ ಇದೆ)

ನಿಧನ
ಮಾರ್ಚ್, ೩, ೧೯೦೦ ರಲ್ಲಿ, ವಿಲಿಯಮ್ ಸ್ಟೀವೆನ್ಸ್,'ತೀವ್ರವಾದ ಮಲೇರಿಯ ಜ್ವರದಿಂದ, ನರಳಿ ಮುಂಬಯಿನಲ್ಲಿ ಮರಣಹೊಂದಿದರು. ಅವರ ಪಾರ್ಥಿವ ಶರೀರವನ್ನು, ಮುಂಬಯಿನ 'ಸಿವ್ರಿ ಸಿಮೆಟ್ರಿ,' ಯಲ್ಲಿ ದಫನಾಯಿಸಲಾಯಿತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Frederick_William_Stevens,English Wikipedia
    Great-great-granddaughter of CST architect Frederick William Stevens visits his grave

ವಾಸ್ತುಶಿಲ್ಪಿಗಳು
ನೈಲೋ-ಸಹಾರನ್ ಭಾಷೆಗಳು

ನೈಲೋ-ಸಹಾರನ್ ಭಾಷೆಗಳು ಆಫ್ರಿಕಾದಲ್ಲಿ ಚಾರಿ ಮತ್ತು ನೈಲ್ ನದಿಗಳು ಉತ್ತರ ಭಾಗಗಳಲ್ಲಿ ಮಾತನಾಡಲಾಗುವ ಭಾಷೆಗಳನ್ನು ಒಳಗೊಂಡಿರುವ ಒಂದು ಭಾಷಾ ಕುಟುಂಬ. ಈ ಭಾಷೆಗಳು ಆಫ್ರಿಕಾದ ೧೭ ದೇಶಗಳಲ್ಲಿ ಹರಡಿದ್ದು, ಅತ್ಯಂತ ಹೆಚ್ಚು ಸಂಖ್ಯೆಯಲ್ಲಿ ಸುಡಾನ್ನಲ್ಲಿ ಮಾತನಾಡಲಾಗುತ್ತದೆ. 

ಭಾಷಾ ಕುಟುಂಬಗಳು

ಆಫ್ರಿಕಾದ ಭಾಷೆಗಳು
ಪಾಮ-ನ್ಯುನ್ಗನ್ ಭಾಷೆಗಳು

ಪಾಮ-ನ್ಯುನ್ಗನ್ ಭಾಷೆಗಳು ಆಸ್ಟ್ರೇಲಿಯದ ಮೂಲನಿವಾಸಿಗಳು ಮಾತನಾಡುವ ಭಾಷೆಗಳಲ್ಲಿ ಅನೇಕವುಗಳನ್ನು ಒಳಗೊಂಡುರುವ ಒಂದು ಭಾಷಾ ಕುಟುಂಬ. ಈ ಕುಟುಂಬದ ಹೆಸರು ನೈರುತ್ಯದ ನ್ಯನ್ಗನ್ ಮತ್ತು ಈಶಾನ್ಯದ ಪಾಮ ಭಾಷೆಗಳಿಂದ ಬಂದಿದೆ. ಈ ಎರಡೂ ಪದಗಳು ಆಯಾಯ ಭಾಷೆಗಳಲ್ಲಿ "ಮಾನವ" ಎಂದು ಅರ್ಥ ನೀಡುತ್ತವೆ. 

ಭಾಷಾ ಕುಟುಂಬಗಳು
ಸ್ಯಾಂಡ್ ಹರ್ಸ್ಟ್ ರೋಡ್ ರೈಲ್ವೆ ಸ್ಟೇಷನ್, ಮುಂಬೈ

'Sandhurst Road Railway Station'

'ಸ್ಯಾಂಡ್ ಹರ್ಸ್ಟ್ ರೋಡ್ ರೈಲ್ವೆ ಸ್ಟೇಷನ್', 'ಮಧ್ಯರೈಲ್ವೆ', ಮತ್ತು 'ಹಾರ್ಬರ್ ಲೈನ್,'ದಾರಿಯಲ್ಲಿದೆ.   ಮುಂಬಯಿ ಸಬರ್ಬನ್ ರೈಲ್ವೆ ಯಲ್ಲಿ ಛತ್ರಪತಿ ಶಿವಾಜಿ ಟರ್ಮಿನಸ್ ನಿಂದ, ಮೂರನೆ ಸ್ಟಾಪ್ ನಲ್ಲಿದೆ. ಈ ರೈಲ್ವೆ ಸ್ಟೇಷನ್ ಗೆ 'Lord   Sandhurst,' ನ ಹೆಸರನ್ನು ಇಟ್ಟಿದ್ದಾರೆ. (Lord Sandhurst, ೧೮೯೫ - ೧೯೦೦ ರಲ್ಲಿ ಬೊಂಬಾಯಿನ ಗವರ್ನರ್ ಆಗಿದ್ದರು). ೧೯೧೦ ರಲ್ಲಿ ಸ್ಟೇಷನ್  ನಿರ್ಮಾಣವಾಯಿತು. 'ಬಾಂಬೆ ಸಿಟಿ ಇಂಪ್ರೂವ್ ಮೆಂಟ್ ಟ್ರಸ್ಟ್', ಫಂಡ್ ನಿಂದ ಸ್ವಲ್ಪ ಎತ್ತರದಲ್ಲಿ ಕಟ್ಟಿರುವ ಹಾರ್ಬರ್ ಲೈನ್,  ಸ್ಟೇಷನ್  ನನ್ನು  ೧೯೨೧ ರಲ್ಲಿ ನಿರ್ಮಿಸಿದರು. ಇದಕ್ಕೆ, ಉಪಯೋಗಿಸಿರುವ ಕಬ್ಬಿಣದ ಗರ್ಡರ್ಗಳ ಮೇಲೆ, " (GIPR 1921 Lutha Iron Works, Glasgow. The fabricated metal was imported from the United Kingdom))' ಎಂದು  ನಮೂದಿಸಲಾಗಿದೆ. ಅವೆಲ್ಲಾ ಆಗಿನಕಾಲದಲ್ಲಿ, ' ಲಂಡನ್,'  ನಿಂದ ಆಮದುಮಾಡಿಕೊಂಡು ಇಲ್ಲಿನ ಭವನಗಳನ್ನು ನಿರ್ಮಿಸುತ್ತಿದ್ದರು.  ಭಾರತದಲ್ಲಿ, ಟಾಟಾ ಸಂಸ್ಥೆ, ಆ  ಕಾಲದಲ್ಲೇ  ಉಕ್ಕನ್ನು ತಯಾರಿಸುತ್ತಿತ್ತು. ಆದರೆ, ಭಾರತದಲ್ಲಿ ಆಗ,ಇಂತಹ ಕಬ್ಬಿಣದ ಗರ್ಡರ್ ಗಳನ್ನು  ತಯಾರಿಸುವ ವ್ಯವಸ್ಥೆ ಇರಲಿಲ್ಲ.

ಮುಂಬಯಿ ಹಾ
ಚರ್ನಿ ರೋಡ್ ರೈಲ್ವೆ ಸ್ಟೇಷನ್, ಮುಂಬೈ

'Charni Road'  

'ಚರ್ನಿ ರೋಡ್,' 'ಮುಂಬಯಿ ಸಬರ್ಬನ್ ರೈಲ್ವೆ ,' ಯ 'ಪಶ್ಚಿಮ ರೈಲ್ವೆ,' ಯ ವಿಭಾಗದಲ್ಲಿದೆ. ಇದು, 'ಗಿರ್ ಗಾಮ್ ಚೌಪಾತಿ,' ಗೆ ಬಹಳ ಹತ್ತಿರ. ಇಲ್ಲಿನ ಸಮುದ್ರದ ಬೀಚ್ ನಲ್ಲಿ ನಡೆಯಲು ಪರ್ಯಟಕರಿಗಲ್ಲದೆ, ಅಲ್ಲಿ ವಾಸಿಸುವ ನಾಗರಿಕರಿಗೂ ಸಮಾಧಾನ, ಶಾಂತಿ  ಸಿಗುವ ಸಮೃದ್ಧತಾಣ, ವೆಂದು ಜನರ ಅಭಿಪ್ರಾಯ. ಮುಂಬಯಿನ ಪ್ರದೇಶಗಳೆಲ್ಲಾ ಸಾಮಾನ್ಯವಾಗಿ ಜನ-ಸಮುದ್ರದಿಂದ ಗಿಜಿಗುಟ್ಟುವಂತೆ,  ಇಲ್ಲೂ ಜನರ ಓಡಾಟ ಯಾವಾಗಲೂ ಇದ್ದೆ ಇರುತ್ತದೆ. ಈ ಪ್ರದೇಶದ 'ಬಿಝಿನೆಸ್,'  ಗಳಲ್ಲಿ ಪ್ರಮುಖವಾದದ್ದು, ಡೈಮಂಡ್ ಮಾರಾಟ. ಅದನ್ನು ಮಾರಾಟಮಾಡುವ ಸಂಸ್ಥೆಗಳೂ  ಹೆಚ್ಚು. 'ಪಂಚರತ್ನ','ಡೈಮಂಡ್ ಮಾರಾಟಮಳಿಗೆ,' ರೈಲ್ವೆ ಸ್ಟೇಷನ್ ಹತ್ತಿರವೇ ಇದೆ. (ಮರಾಠಿಭಾಷೆಯಲ್ಲಿ 'ಚರ್ನಿ,' ಎಂದರೆ ಮೇವು, ಮೇಯಿಸುವುದು, ಎಂದರ್ಥ). ದನಕರುಗಳಿಗೆ, ಕುದುರೆಗಳಿಗೆ,  ಮೇವು -ಹಸಿರುಹುಲ್ಲು, ಈ ಜಾಗದಲ್ಲಿ ಹೆಚ್ಚಾಗಿಸಿಕ್ಕುತ್ತಿದ್ದ ಕಾಲದಲ್ಲಿ, ಹುಲ್ಲುಗಾವಲುಗಳಿದ್ದವೆಂದು ಸ್ಥಳೀಯ ಜನರ ಅಂಬೋಣ.

ಹತ್ತಿರದಲ್ಲಿರುವ ಪ್ರಮುಖ ಸಂಸ್ಥೆಗಳು
 'ಪಂಚರತ್ನ'
 'ಸೈಫೀ ಆಸ್ಪತ್ರೆ'.
 'ಫನಸ್ ವಾಡಿ ಬಾಲಾಜಿ ಮಂದಿರ್,'
ಸನ್. ೧೮೮೪ ರಲ್ಲಿ ಮುಂಬಯಿನ ಹೆಸರಾಂತ ದಾನಿಗಳಲ್ಲಿಬ್ಬರಾದ ಸರ್ ಆದಮ್ ಜಿ ಪೀರ್ ಭಾಯ್  (೧೮೪೫-೧೯೧೩)  ಕೆಲವು ಆಸ್ತಿಗಳನ್ನು ನಿರ್ಮಿಸಿದರು. ಬೊಹ್ರಾ ಖಬರಿ ಸ್ತಾನ್, ಮಸೀದಿ, ಸ್ಯಾನಿಟೋರಿಯಮ್, ಮತ್ತು ಅಮನ್ ಬಾಯಿ ಚಾರಿಟಬಲ್ ಆಸ್ಪತ್ರೆ, ಮೊದಲಾದವುಗಳು.  ಇದೇ ಮುಂದೆ ಸೈಫಿ ಹಾಸ್ಪಿಟಲ್ ಎಂದು ಹೆಸರಾಯಿತು. ಈ ಆಸ್ಪತ್ರೆ ಚರ್ನಿರೋಡ್ ರೈಲ್ವೆ ಸ್ಟೇಷನ್ ಎದುರಿಗೇ ಇದೆ. ಇಂತಹ ನಿರ್ಗತಿಕ  ಪ್ರಯಾಣಿಕರಿಗೆ  ಉಚಿತವಾಗಿ ಹಲವಾರು ಸೌಕರ್ಯಗಳನ್ನು  ಒದಗಿಸುವ ಆಶೆ ಪೀರ್ ಭಾಯಿಯವರಿಗಿತ್ತು. ಅವರು ಹಲವಾರು   ಬಡವರು, ವೃದ್ಧರು, ಮತ್ತು ನಿರ್ಗತಿಕರು ಮಸೀದಿಯಲ್ಲಿ ಪ್ರಾರ್ಥನೆಮಾಡಲು ಅನುಕೂಲ ಒದಗಿಸಿಕೊಟ್ಟರು. ಅವರ ಮರಣಾನಂತರ ಅವರ ಮೊಮ್ಮಗ ಅಕ್ಬರ್, ಅವರ ಮನೆಯ ಸದಸ್ಯರ ಮಾತನ್ನು ಕೇಳದೆ, ಅವರ ಸಮಸ್ತ ಆಸ್ತಿಯನ್ನು ಟ್ರಸ್ಟ್ ಆಗಿ ಪರಿವರ್ತಿಸಿದರು. ಅಕ್ಬರ್ ಯಾರಮಾತನ್ನೂ ಗಮನಕೊಡಲಿಲ್ಲ. ಅವರ ತಂದೆಗೆ  ಇದ್ದ  ಅಬ್ದುಲ್ ಹುಸೇನ್ ಪೀರ್ ಭಾಯ್ ೭ ಜನ ಮಕ್ಕಳಲ್ಲಿ ಒಬ್ಬರು. ಮ್ಯಾಥೆರಾನ್ ರೈಲ್ವೆಯನ್ನು ನಿರ್ಮಿಸಿದ ಖ್ಯಾತಿ ಇವರಿಗೆ ಸಲ್ಲಬೇಕು. ಎಲ್ಲಾ ವಿಚಾರಿಸಿಕೊಂಡ  ಸಯದ್ನ ಟ್ರಸ್ಟಿಗಳನ್ನು ಬದಲಿಮಾಡಿದರು. ಹೊಸ ಟ್ರಸ್ಟಿಗಳು ಸಯಿದ್ನರಿಗೆ ತೆರವುಮಾಡಿಕೊಟ್ಟರು. ಚರ್ನಿ ರೋದ್ ಹಳೆಯಕಾಲದ ಕಟ್ಟಡಗಳಿಗೆ ಹೆಸರಾಗಿದೆ. ಚಾಲ್ ಗಳಿಗೆ,ಡೈಮಂಡ್ಸ್ ವ್ಯಾಪಾರದ ಹೋಲ್ ಸೇಲ್ ಮಾರ್ಕೆಟ್ ಗಳಿಗೆ  ಹೆಸರಾಗಿದೆ. ಒಳ್ಳೆಯ ವ್ಯಾಪಾರ ಕೇಂದ್ರ. ಅಪೇರಹೌಸ್, ಗಾರ್ಮೆಂಟ್ಸ್  ಶಾಪ್ ಗಳು ಇರಾನಿ ರೆಸ್ಟಾರೆಂಟ್ ಗಳು, ಈ ಜಾಗದಲ್ಲಿ ಹೆಚ್ಚಾಗಿವೆ.  ಹಳೆಯ ಸಂಪ್ರದಾಯದ  ಮಹಾರಾಷ್ಟ್ರಿಯನ್ ಸಮುದಾಯ ಇಲ್ಲಿ ವಾಸಿಸುವ ಜಾಗವಾಗಿದೆ. ಗಿರ್ಗಾವ್ ಬಹುಮಹಡಿ ಕಟ್ಟಡಗಳೆಗೆ ಪ್ರಸಿದ್ಧಿ ಪಡೆದಿದೆ.

ಮುಂಬಯಿ ಪ.
ಚೀನಿ-ಟಿಬೆಟನ್ ಭಾಷೆಗಳು

ಚೀನಿ-ಟಿಬೆಟನ್ ಭಾಷೆಗಳು ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದಾಗಿದ್ದು ಪೂರ್ವ ಏಷ್ಯಾದ ಸುಮಾರು ೨೫೦ ಭಾಷೆಗಳನ್ನು ಒಳಗೊಂಡಿದೆ. ಇಂಡೊ-ಯುರೋಪಿಯನ್ ಕುಟುಂಬದ ನಂತರ ಅತಿ ಹೆಚ್ಚು ಪ್ರಚಲಿತವಾಗಿರುವ ಕುಟುಂಬ ಇದೇ.

ವಿಂಗಡನೆ 
ಜೇಮ್ಸ್ ಮಾಟಿಸೊಫ್ ಈ ಕುಟುಂಬವನ್ನು ಈ ಕೆಳಗಿನಂತೆ ವಿಂಗಡಿಸಿದ್ದಾನೆ:

 ಚೀನಿ
 ಮ್ಯಾಂಡರಿನ್
 ವು
 ಕ್ಯಾಂಟೊನೀಸ್
 ಮಿನ್
 ಛಿಯಾಂಗ್
 ಹಕ್ಕ
 ಗಾನ್
 ಟಿಬೆಟೊ-ಬರ್ಮನ್
 ಕಮರುಪನ್
 ನಾಗ ಜನರ ಭಾಷೆ
 ಬೊಡೊ-ಗಾರೊ
 ಹಿಮಾಲಯಿಷ್
 ಕಿರಾಂತಿ (ನೇಪಾಳ ಭಾಷೆ, ರಾಯ್ ಜನರ ಭಾಷೆ, ಇತ್ಯಾದಿ)
 ಟಿಬೆಟೊ-ಕನೌರಿ (ಟಿಬೆಟಿನ ಭಾಷೆ, ಲೆಪ್ಚಾ, ಇತ್ಯಾದಿ)
 ಛ್ಯಾಂಗಿಕ್
 ಜಿಂಗ್ಫೊ ಇತ್ಯಾದಿ
 ಬರ್ಮಾದ ಭಾಷೆ ಇತ್ಯಾದಿ
 ಕರೆನ್
 ಬಾಯ್

ಉಲ್ಲೇಖಗಳು 
 Baxter, William H. (1995). "'A Stronger Affinity ... Than Could Have Been Produced by Accident': A Probabilistic Comparison of Old Chinese and Tibeto-Burman", in William S.-Y. Wang (ed.) The Ancestry of the Chinese Language (Journal of Chinese Linguistics Monographs, 8), Berkeley: Project on Linguistic Analysis, pp.1–39. 
 Benedict, Paul K. (1972). Sino-Tibetan: A Conspectus. Cambridge: Cambridge University Press. ISBN 0-521-08175-0.
 Coblin, W. South (1986). A Sinologist's Handlist of Sino-Tibetan Lexical Comparisons. Monumenta Serica Monograph Series 18. Nettetal: Steyler Verlag. ISBN 3-87787-208-5.
 Gong Hwang-cherng (2002). Han Zang yu yanjiu lunwen ji (漢藏語硏究論文集 "Collected papers on Sino-Tibetan linguistics"). Taipei: Academia Sinica. ISBN 957-671-872-4.
 Matisoff, James (2000). "On 'Sino-Bodic' and Other Symptoms of Neosubgroupitis". Bulletin of the School of Oriental and African Studies 63(3):356-369. 
 _(2003). Handbook of Proto-Tibeto-Burman: System and Philosophy of Sino-Tibetan Reconstruction (805 pages, 3.2 MB). Berkeley: University of California Press. ISBN 0-520-09843-9.
 Thurgood, Graham and Randy J. LaPolla (ed.s) (2003). Sino-Tibetan Languages. London: Routledge. ISBN 0-7007-1129-5.
 Van Driem, George (1995). "Black Mountain Conjugational Morphology, Proto-Tibeto-Burman Morphosyntax, and the Linguistic Position of Chinese". Senri Ethnological Studies 41:229-259.
 _(1997). "Sino-Bodic". Bulletin of the School of Oriental and African Studies 60(3):455-488.

ಭಾಷಾ ಕುಟುಂಬಗಳು

ಏಷ್ಯಾದ ಭಾಷೆಗಳು
ತಾಯ್-ಕಡಾಯ್ ಭಾಷೆಗಳು

ತಾಯ್-ಕಡಾಯ್ ಭಾಷೆಗಳು ಆಗ್ನೇಯ ಏಷ್ಯಾ ಮತ್ತು ದಕ್ಷಿಣ ಚೀನಗಳಲ್ಲಿ ಮಾತನಾಡಲಾಗುವ ಹಲವು ಭಾಷೆಗಳನ್ನು ಒಳಗೊಂಡಿರುವ ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದು.

ಭಾಷಾ ಕುಟುಂಬಗಳು

ಏಷ್ಯಾದ ಭಾಷೆಗಳು
ಬಾಬುಲ್ ನಾಥ್ ಮಂದಿರ್, ಮುಂಬೈ

'Shri Babulnath Mandir',

ಬಾಬುಲ್ ನಾಥ್,' ಮುಂಬಯಿ ನಗರದ,  ಅತಿ ಪುರಾತನ ಶಿವ-ಮಂದಿರಗಳಲ್ಲೊಂದು. ಇಲ್ಲಿ, ಶಿವನ ಆಕೃತಿ, ಬಾಬುಲ್ ಮರದ ಆಕಾರದಲ್ಲಿದೆ ; ಈ ದೇವಸ್ಥಾನದ ಪ್ರಧಾನ ದೇವರು, ಶಿವಲಿಂಗ. ಮಂದಿರ ರಸ್ತೆಯ ಮಟ್ಟದಿಂದ  ಎತ್ತರದಲ್ಲಿದೆ. ಸುಮಾರು ಮೆಟ್ಟಿಲುಗಳನ್ನು ಏರಿಹೋಗಬೇಕು. ಪಕ್ಕದಲ್ಲೇ ಎಲಿವೇಟರ್ ಸೌಲಭ್ಯವಿದೆ. ವೃದ್ಧರು, ಹೆಂಗಸರು, ಮಕ್ಕಳು ಇದನ್ನು ಉಪಯೋಗಿಸಬಹುದು. 'ಬಾಬುಲ್ ನಾಥ್,' ದೇವಸ್ಥಾನದ ಎದುರಿಗೆ, 'ಇಂಟರ್ ನ್ಯಾಷನಲ್, ಸ್ಕೂಲ್,' ಇದೆ. 'ಬಾಬುಲ್ ನಾಥ್ ಮಂದಿರ', ಕ್ಕೆ, ಬಸ್ ಸೌಲಭ್ಯವಿದೆ. 'ಶ್ರೀ ಬಾಬುಲ್ ನಾಥ್ ಮಂದಿರ್',  ಚೌಪಾತಿಯ ಹತ್ತಿರವಿದೆ. ಚೌಪಾತಿ ಬೀಚ್ ಪರ್ಯಟಕರಿಗೆ ಮುದನೀಡುವ ಸ್ಥಳ.  ಪಕ್ಕದಲ್ಲೇ, "ಭಾರತೀಯ ವಿದ್ಯಾಭವನ," ದ ಕಟ್ಟಡವಿದೆ.  ಮುಂದೆ ಹೋದರೆ, "ವಿಲ್ಸನ್ ಕಾಲೇಜ್,"  ಸಿಗುತ್ತದೆ. ’ಚರ್ನಿ ರೋಡ್ ರೈಲ್ವೆ ಸ್ಟೇಷನ್,’  ಗೆ ಹತ್ತಿರ.

ಮುಂಬಯಿ ಪ
ಯುರೇಲಿಕ್ ಭಾಷೆಗಳು

ಯುರೇಲಿಕ್ ಭಾಷೆಗಳು ಸುಮಾರು ೨೦ ಮಿಲಿಯನ್ ಜನ ಮಾತನಾಡುವ ಸುಮಾರು ೩೦ ಭಾಷೆಗಳನ್ನು ಒಳಗೊಂಡಿರುವ ಪ್ರಪಂಚದ ಪ್ರಮುಖ ಭಾಷಾ ಕುಟುಂಬಗಳಲ್ಲಿ ಒಂದು. ಎಸ್ಟೊನಿಯನ್, ಫಿನ್ನಿಶ್, ಮತ್ತು ಹಂಗೇರಿಯನ್ ಭಾಷೆಗಳು ಇವುಗಳಲ್ಲಿ ಹೆಚ್ಚು ಪ್ರಚಲಿತವಾದವುಗಳು. ಎಸ್ಟೊನಿಯ, ಫಿನ್‍ಲ್ಯಾಂಡ್, ಹಂಗೆರಿ, ರೊಮೇನಿಯ, ರಷ್ಯಾ, ಸೆರ್ಬಿಯ ಮತ್ತು ಸ್ಲೊವಾಕಿಯಗಳಲ್ಲಿ ಈ ಭಾಷೆಗಳನ್ನು ಮಾತನಾಡುವವರು ಹೆಚ್ಚಿನ ಪ್ರಮಾಣಗಳಲ್ಲಿ ಇದ್ದಾರೆ. "ಯುರೇಲಿಕ್" ಎಂಬ ಹೆಸರು ಈ ಭಾಷೆಗಳ ಪ್ರಸ್ತಾಪಿತ ಮೂಲವಾದ ಯುರೇಲ್ ಬೆಟ್ಟಗಳಿಂದ ಬಂದಿದೆ.

ಭಾಷಾ ಕುಟುಂಬಗಳು

ಯುರೋಪಿಯನ್ ಭಾಷೆಗಳು
ಕಲ್ಬಾದೇವಿ

'ಕಲ್ಬಾದೇವಿ' ಮುಂಬಯಿ ನ ಬಹಳ ಪುರಾತನ ಪ್ರದೇಶಗಳಲ್ಲೊಂದು.  ಹಿಂದೂ ದೇವತೆ, 'ಕಲ್ಬಾದೇವಿಯ ದೇವಸ್ಥಾನ,' ವಿದೆ.  ಇಲ್ಲಿಯ  ಪೋಸ್ಟಲ್ ಕೋಡ್,  ೪೦೦ ೦೦೨. ಅತಿ ಹೆಚ್ಚು ಜನಸಂಖ್ಯೆ ಇರುವ ಸ್ಥಳಗಳಲ್ಲೊಂದು. ಮುಂಬಯಿ ನ ಹಲವಾರು ಪ್ರದೇಶಗಳಲ್ಲಿ ಹಿಂದೂ ದೇವತೆಯರ ಹೆಸರನ್ನು ಕಾಣಬಹುದು. ಉದಾಹರಣೆಗೆ, ಪ್ರಭಾದೇವಿ, ಮುಂಬಾದೇವಿ, ಮಹಾಲಕ್ಷ್ಮಿ, ಸಿತ್ಲಾದೇವಿ, ಇತ್ಯಾದಿ. ದಿನದ ಪೀಕ್ ಸಮಯದಲ್ಲಿ ಜನಸಂದಣಿ ಅತಿಯಾಗಿರುತ್ತದೆ. ಇಲ್ಲಿನ  ಹೆಚ್ಚಾಗಿ ಗಡಿಯಾರ, ಬೈಸಿಕಲ್ , ಸ್ಟೀಲ್ ಪಾತ್ರೆಗಳ ವ್ಯಾಪಾರಗಾರರು ಇದ್ದಾರೆ.

'ಸಿ.ಎಸ್.ಟಿ ,'ಯಿಂದ  'ಕಲ್ಬಾದೇವಿ' ಗೆ, 'ಮಸ್ಜಿದ್ ಬಂದರ್', 'ಮರಿನ್ ಲೈನ್ಸ್,' ಹತ್ತಿರ.  ನಡೆದೇ ಬರಬಹುದು 
'ಕಲ್ಬಾದೇವಿ' ಯನ್ನು ತಲುಪಲು, ಜನರು, 'ಮಸ್ಜಿದ್ ಬಂದರ್,'  'ಮರಿನ್ ಲೈನ್ಸ್,'   ರಲ್ವೆ ಸ್ಟೇಶನ್ ಮೇಲೆ ಅವಲಂಭಿಸಿರುತ್ತಾರೆ. ಮೆಟ್ರೋ ಸಿನಿಮಾದಿಂದ ಆರಂಭವಾಗಿ, ಭುಲೇಶ್ವರದವರಗೆ, ಮತ್ತು ಮುಂದೆ, ಇಲ್ಲಿ ಹಳೆಯ ಮತ್ತು ಹೊಸ ಪುಸ್ತಕಗಳ ಅಂಗಡಿಗಳಿವೆ. 'ಮೂಲ್ಜಿ ಜೆಥ ಮಾರ್ಕೆಟ್ ,'  ಮತ್ತು  'ಮಂಗಳದಾಸ್ ಕಪಡ ಮಾರ್ಕೆಟ್,' ಇಲ್ಲಿಗೆ ಹತ್ತಿರ. 'ಕಲ್ಬಾದೇವಿ' ಯಲ್ಲಿ  ಹೋಲ್ಸೇಲ್ ಮಾರ್ಕೆಟ್ ನಿಂದ ಮಾಲ್ ತರಲು ಸಹಾಯ ಇಲ್ಲಿ ದೊರೆಯುತ್ತದೆ. ಕಾಟನ್ ಎಕ್ಸ್ ಚೇಂಜ್ ಇಲ್ಲೆ ಹತ್ತಿರ. ಹತ್ತಿಯ ವ್ಯಾಪಾರಕ್ಕೆ ಇದು ಪ್ರಸಿದ್ಧಿ.  ಭುಲೇಶ್ವರ್ ರೋಡ್,  ಕುರಿಯರ್ ಸೇವೆಗೆ ಹೆಸರುವಾಸಿ.  ಇದಕ್ಕೆ 'ಅಂಗಾಡಿಯ ಸರ್ವಿಸ್,'  ಎನ್ನುತ್ತಾರೆ. ಮಧ್ಯೆ ಒಂದು ಹೋಟೆಲ್, 'ಸೂರ್ತಿ,' ಇದೆ.  ಕಲ್ಬಾದೇವಿ ಮತ್ತು ಭುಲೆಶ್ವರ ಜಂಕ್ಷನ್ ನಲ್ಲಿ, ಬೇರೆ ರೆಸ್ಟೋರೆಂಟ್ ಗಳು, ಅನಂದ್ ಭವನ್, ಹಾಗೂ ಕ್ರಿಷ್ಣ ಮುರಾರಿ, ಇವೆರಡೂ ಹನುಮಾನ್ ದೇವಾಲಯದ ಬಳಿ ಇವೆ. ಅಂದರೆ, ಕಲ್ಬಾದೇವಿ ರೋಡ್ ನ ಅರ್ಥದಲ್ಲಿ ಎನ್ನಬಹುದು. 'ರಾಜ್ ಮಹಲ್', ಮತ್ತು 'ಪುಷ್ಪ ವಿಹಾರ್ ಹೋಟೆಲ್,' ಗಳು ಮೆಟ್ರೋ ಸಿನೆಮಾಕ್ಕೆ ಹೋಗುವ ಮಾರ್ಗದಲ್ಲಿವೆ.  ಮೊದಲು ಇಲ್ಲಿ ವಾಸದ ಮನೆಗಳು ಹೆಚ್ಚಾಗಿದ್ದವು. 'ಅಬ್ದುಲ್ ರೆಹ್ಮಾನ್ ರಸ್ತೆ',  'ಪ್ರಿನ್ಸೆಸ್ ರಸ್ತೆ',  ಮತ್ತು 'ಭುಲೇಶ್ವರ್ ರಸ್ತೆ,' ಗಳಲ್ಲಿ ಪರಿವಾರಗಳು ವಾಸ್ತವ್ಯಹೂಡಿದ್ದವು.  ಬೆಲೆಗಳು ಏರಿದಂತೆ, ಹೆಚ್ಚು ಹೆಚ್ಚು ಜನ ಈಜಾಗವನ್ನು ಬಿಟ್ಟು, ಉತ್ತರ ಮುಂಬಯಿ ನ ಪ್ರದೇಶಗಳಿಗೆ ಹೋಗಿ ನೆಲೆಸಲು ಶುರುಮಾಡಿದರು.  ಆದ್ದರಿಂದ ಹಳೆ ಕಟ್ಟಡಗಳಲ್ಲಿ ವ್ಯಾಪಾರ ವನ್ನು ಮಾತ್ರ ಚಿಕ್ಕರೀತಿಯಲ್ಲಿ ಮಾಡಬಹುದು. ಕಲ್ಬಾದೇವಿ, ಗೆ  'ಪಾರ್ಸಿ ಅಘಿಯಾರ್,'  ಹಾಗೂ , 'ಮೆಟ್ರೋ ಸಿನೆಮಾ,'  ಹತ್ತಿರ. ಈ ಸ್ಥಳದಲ್ಲಿ  ಬಹಳ ಮಂದಿ 'ಪಾರ್ಸಿ,' ಜನರನ್ನು ಕಾಣಬಹುದು. ಕಲ್ಬಾದೇವಿ ರಸ್ತೆಯಲ್ಲಿರುವ  ಮುಂಬಯಿ ನ ಸುಪ್ರಸಿದ್ಧ, 'ಪಾರ್ಸಿ ಡೈರಿ', ಅತಿ ಪುರಾತನವಾದದ್ದು.  ಈಗ ಇಲ್ಲಿನ ಪ್ರದೇಶಗಳು  ಅಧುನಿಕವಾಗಿವೆ.

ಪುಸ್ತಕ ಭಂಡಾರಗಳು :
  'ಆರ್. ಆರ್. ಶೆಠ್ ಮತ್ತು ಕಂ'  ಪುಸ್ತಕ ಪ್ರಕಾಶಕರು,
  'ನವಭಾರತ್ ಸಾಹಿತ್ಯ ಮಂದಿರ್ ',  ಹತ್ತಿರವೇ ಇರುವ, ಪ್ರಿನ್ಸೆಸ್ ಸ್ಟ್ರೀಟ್ ನಲ್ಲಿದೆ.

ಉಲ್ಲೇಖಗಳು

ಮುಂಬಯಿ
ಮುಂಬಯಿಯ ಪ್ರಸಿದ್ಧ ತಾಣಗಳು
ಡೊಂಗ್ರಿ

'ಡೊಂಗ್ರಿ'
'ಡೊಂಗ್ರಿ ಪ್ರದೇಶ', 'ಮುಂಬಯಿ ನ ಒಂದು ಕೋಟೆ ಪ್ರದೇಶ', ವೆಂದು ಪರಿಗಣಿಸಬಹುದು.

ಡೊಂಗ್ರಿ ಬೆಟ್ಟದ ಹತ್ತಿರ ಒಂದು ಕೋಟೆ ಇದೆ. 'e II-A heritage ಸೈಟ್', ಎಂದು ' ಬಿ.ಎಮ್.ಸಿ,' ನವರು ಗುರುತಿಸಿದ್ದಾರೆ.
ಡೊಂಗ್ರಿ ಪ್ರದೇಶ, ' ಮಸ್ಜಿದ್ ಬಂದರ್ ' ಗೆ ಅತಿಸಮಿಪದಲ್ಲಿದೆ. ಇಲ್ಲಿನ ಕಟ್ಟಡಗಳು ಬಹಳ ಶಿಥಿಲವಾದ ಸ್ಥಿತಿಯಲ್ಲಿವೆ.

ಮುಂಬಯಿ
ಡೇವಿಡ್ ಸಸೂನ್ ಲೈಬ್ರರಿ, ಮುಂಬಯಿ

ಡೇವಿಡ್ ಸಸೂನ್ ಲೈಬ್ರರಿ, ಮುಂಬಯಿನ ಒಂದು ಅತಿ ಪ್ರಶಸ್ಥ್ಯವಾದ 'ಹೆರಿಟೇಜ್ ಪುಸ್ತಕಭಂಡಾರ', ಹಾಗೂ ಕಟ್ಟಡ. 'ಡೇವಿಡ್ ಸಸೂನ್'  ರವರ ಮಗ, 'ಆಲ್ಬರ್ಟ್ ಸಸೂನ್,' ರವರು, ಒಂದು ಸರ್ವೋಪಯೋಗಿ ಪುಸ್ತಕ ಭಂಡಾರವನ್ನು ತಮ್ಮ ತಂದೆಯವರ ಹೆಸರಿನಲ್ಲಿ, ನಗರದ ಪ್ರಮುಖ, ಹಾಗೂ ಮಧ್ಯಭಾಗದಲ್ಲಿ ನಿರ್ಮಿಸುವ ಕನಸು ಕಂಡಿದ್ದರು.

'ಡೇವಿಡ್ ಸಸೂನ್,ಆಗಿನ ಕಾಲದ ಮುಂಬಯಿನ ಹೆಸರಾಂತ ಉದ್ಯೋಗಪತಿ' 
'ಡೇವಿಡ್ ಸಸೂನ್,' ರವರು, ಆಗಿನ ಕಾಲದಲ್ಲಿ ಮುಂಬಯಿನ ಪ್ರತಿಷ್ಠಿತ ಹತ್ತಿ ಕಾರ್ಖಾನೆಗಳ ಮಾಲೀಕರಾಗಿದ್ದರು. ಇಂಗ್ಲೀಷರಿಂದ ಆದಿಯಾಗಿ ಎಲ್ಲರಿಗೂ ಬೇಕಾದ ವ್ಯಕ್ತಿಯಾಗಿದ್ದರು. 'ಬಾಗ್ ದಾದ್,' ನ 'ಯಹೂದಿ ಮತಸ್ಥ'ರಾಗಿದ್ದ, 'ಡೇವಿಡ್ ಸಸೂನ್, ರವರು, ಅತ್ಯಂತ ಜನಪ್ರಿಯ ಧರ್ಮಸೇವಾಪ್ರವರ್ತಕ,ರೆಂದು ಹೆಸರಾದವರು. ಆಗಿನ ಕಾಲದಲ್ಲಿ ಅವರು ಮುಂಬಯಿನ ಪ್ರತಿಷ್ಠಿತ ಹತ್ತಿ ಕಾರ್ಖಾನೆಗಳ ಮಾಲೀಕರಾಗಿದ್ದರು. ಮುಂಬಯಿನ ವಲಯದಲ್ಲಿ ಅತಿ ಧನವಂತ ವರ್ತಕರಲ್ಲಿ  ಅವರೂ ಒಬ್ಬರಾಗಿದ್ದರು.  ಕಟ್ಟಡ ಶಿಲ್ಪಿಗಳಾದ, 'ಜೆ. ಕ್ಯಾಂಬೆಲ್', ಮತ್ತು, 'ಜಿ. ಇ. ಗಾಸ್ಲಿಮ್ಗ್'  ರವರು, 'ಡೇವಿಡ್ ಸಸೂನ್ ಲೈಬ್ರರಿ,' ಯನ್ನು 'ಸ್ಕಾಟ್ ಮ್ಯಾಕ್ಲೆಂಡ್ ಮತ್ತು ಕಂ,' ಯವರಿಗಾಗಿ, ಸಂಯೋಜಿಸಿದರು. ಇದಕ್ಕೆ ತಗುಲಿದ ಖರ್ಚು,  ೧,೨೫೦೦೦ ರೂಪಾಯಿಗಳು. 'ಡೇವಿಡ್ ಸಸೂನ್' ರವರು, ೬೦,೦೦೦, ರೂಪಾಯಿ, ದೇಣಿಗೆ ಕೊಟ್ಟರು. ಉಳಿದ ಹಣವನ್ನು ಆಗಿನ 'ಬಾಂಬೆ ಪ್ರೆಸಿಡೆನ್ಸಿ ಸರ್ಕಾರ,' ವಹಿಸಿಕೊಂಡಿತು. ಲೈಬ್ರರಿ, 'ಕಾಲಾಘೋಡ ಪ್ರದೇಶ'ದ ಎದುರಿಗೇ, 'ರ್ಯಾಮ್ ಪಾರ್ಟ್ ರೊ' ನಲ್ಲಿದೆ. ೧೮೭೦ ರಲ್ಲಿ ಕಟ್ಟಡದ ಕೆಲಸ  ಮುಗಿಯಿತು.

'ಕಾಲಾ ಘೋಡ'
ವಿಕ್ಟೋರಿಯ ಸಾಮ್ರಾಜ್ಞಿಯ ಪುತ್ರ, '೭ ನೇ ಎಡ್ವರ್ಡ್' ರವರ ಕುದುರೆಯ ಮೇಲೆ ಕುಳಿತ ಭಂಗಿಯ ಒಂದು ಭವ್ಯ ಪುಥಳಿಯನ್ನು 'ಡೇವಿಡ್ ಸಸೂನ್ ಲೈಬ್ರರಿ' ಎದುರಿಗೆ ಅಂದರೆ, ಇಂದಿನ 'ರಿಥಮ್ ಹೌಸ್' ಮಧ್ಯೆ, ನಿರ್ಮಿಸಲಾಗಿತ್ತು. ಮುಂಬಯಿ ಶಹರ್ ಬೆಳೆದಂತೆ, ವಾಹನಗಳ ಸಂಚಾರಕ್ಕೆ ರಸ್ತೆ ಸಾಲದ್ದಕ್ಕೆ ಆ ಪುಠಳಿಯನ್ನು ಬೈಖಲ್ಲಾ'' ಉಪನಗರದಲ್ಲಿರುವ ರಾಣಿಬಾಗ್ ನಲ್ಲಿ ಜಾಗ ಕಲ್ಪಿಸಿ ಸ್ಥಾಪಿಸಲಾಯಿತು. ಪಕ್ಕದ, 'ಎಲ್ಫಿನ್ ಸ್ಟನ್ ಕಾಲೇಜ್ ಕಟ್ಟಡ', 'ಆರ್ಮಿ ಅಂಡ್ ನೇವಿ ಬಿಲ್ಡಿಂಗ್', ಹಾಗೂ 'ವ್ಯಾಟ್ಸನ್ ಹೋಟೆಲ್,' ತರಹವೇ ಹಳದಿ ಬಣ್ಣದ ಮಲಾಡ್ ಕಲ್ಲುಗಳಿಂದ ನಿರ್ಮಾಣ ಕಾರ್ಯವನ್ನು ಮಾಡಲಾಯಿತು. ಪೋರ್ಟಿಕೊನಿಂದ ಮೆಟ್ಟಿಲನ್ನೆರುತ್ತಿರುವಂತೆ, ಅಮೃತಶಿಲೆಯ ಡೇವಿಡ್ ಸಸೂನ್' ರವರ, 'ಎದೆಮಟ್ಟದ ಪುಥಳಿ,' ಯನ್ನು ಕಾಣುತ್ತೇವೆ. ಇದೇ ಕಟ್ಟಡದಲ್ಲಿ ಕೆಳಗಡೆ,(ಗ್ರೌಂಡ್ ಫ್ಲೋರ್ ನಲ್ಲಿ) ಪ್ರಖ್ಯಾತ 'ಲಂಡ್ ಅಂಡ್ ಬ್ಲಾಕ್ಲಿ ಆಪ್ಟೀಶಿಯನ್ಸ್,' ರವರ, ಮಾರಾಟದ ಮಳಿಗೆ ಇದೆ. ಡೇವಿಡ್ ಸಸೂನ್ ಲೈಬ್ರೆರಿಯ ವಿಶೇಷ ಫೋಟೋಗಳು

ಉಲ್ಲೇಖಗಳು

ಮುಂಬಯಿಯ ಪ್ರಸಿದ್ಧ ತಾಣಗಳು
ಲೋಹಾರ್ ಚಾಲ್, ಮುಂಬೈ

'ಲೋಹಾರ್ ಚಾಲ್'
'ಲೋಹಾರ್,' ಅಂದರೆ ಹಿಂದಿಭಾಷೆಯಲ್ಲಿ, ಕಬ್ಬಿಣ ಎಂದರ್ಥ. 'ಲೋಹಾರ್ ಚಾಲ್,' ದಕ್ಷಿಣ ಮುಂಬಯಿ ನ ಒಂದು ಪ್ರಖ್ಯಾತ ವ್ಯಾಪಾರಸ್ಥಳ. 'ಹಾರ್ಡ್ವೇರ್ ಪದಾರ್ಥಗಳು,' ಇಲ್ಲಿ ಹೋಲ್ ಸೇಲ್ ಬೆಲೆಯಲ್ಲಿ ಸಿಗುತ್ತವೆ. 'ದಾವಾ ಬಝಾರ್,' ಗೆ ಇದು ತೀರ ಸಮೀಪದಲ್ಲಿದೆ. 'ಎಲೆಕ್ಟ್ರಿಕಲ್ ಮತ್ತು ಹಾರ್ಡ್ವೇರ್,' ಗೆ ಸಂಬಂಧಿಸಿದ ಸಮಸ್ತ ದಿನಬಳಕೆಯ ವಸ್ತುಗಳನ್ನು ಇಲ್ಲಿ ಮಾರಾಟ ಮಾಡುತ್ತಾರೆ. ಕಾರ್ಖಾನೆಗಳಲ್ಲಿ ಉಪಯೋಗವಾಗುವ 'ಸ್ಪ್ರಿಂಗ್ ಗಳು', 'ಕರ್ಟನ್ ರಾಡ್ಸ್ ಗಳು' , 'ವಿವಿಧ ಸೈಙ್ ' ಗಳಲ್ಲಿ ಬರುವ 'ಪ್ಲಾಸ್ಟಿಕ್ ' ಹಾಗೂ 'ಕಬ್ಬಿಣ/ಅಲ್ಲ್ಯೂಮಿನಿಯಮ್ ಪೈಪ್,' ಗಳು, ಅದರ 'ತಿರುಪುಗಳು', ಹಾಗೂ ಅದಕ್ಕೆ ಸಂಬಂಧಿಸಿದ 'ವಾಲ್ವ್,' ಗಳು 'ಜಾಯಿಂಟ್ಸ್,' ಗಳು 'ಪಂಪ್ ಸೆಟ್,' ಗಳು ಇತ್ಯಾದಿ. ಇನ್ನೂ ಹಲವಾರು ಹೋಲ್ ಸೇಲ್ ವಸ್ತುಗಳು ಇಲ್ಲಿ ಕಡಿಮೆದರದಲ್ಲಿ, ಫ್ಯಾಕ್ಟರಿ ದರಕ್ಕೆ ದೊರಕುತ್ತವೆ. 'ಛತ್ರಪತಿ ಶಿವಾಜಿ ರೈಲ್ವೆ ಟರ್ಮಿನಸ್,' ಇಲ್ಲಿಂದ ಹೆಚ್ಚಿಗೆ ದೂರವಿಲ್ಲ. 'ಲೋಹಾರ್ ಚಾಲ್ ,' ನಿಂದ ಮುಂಬಯಿ ನಗರದ ಎಲ್ಲಾ ಕಡೆಗೆ ಹೋಗಿ-ಬರಲು ಬಸ್ಸುಗಳ ಸೌಕರ್ಯವಿದೆ.

ಮುಂಬಯಿ
ಪಾರ್ಸಿ ಡೈರಿಫಾರಂ ಮುಂಬಯಿ

ಮುಂಬಯಿಯ ಪಾರ್ಸಿ ಡೈರಿಫಾರಂ ಹಾಲು, ಮೊಸರು, ಬೆಣ್ಣೆ, ತುಪ್ಪಗಳನ್ನು ಒದಗಿಸುವ ಒಂದು ಖಾಸಗಿ ಸಂಸ್ಥೆ. ಭಾರತಸರ್ಕಾರದ ಹಾಲುಸರಬರಾಜು ವ್ಯವಸ್ಥೆಯನ್ನು ಬಿಟ್ಟರೆ, ಖಾಸಗೀ ವಲಯದಲ್ಲಿ ಹಾಲು ಒದಗಿಸುವ ಹಾಲಿನ ಡೈರಿ, ದಿನಪ್ರತಿ, ೧೦,೦೦೦ ಲೀಟರ್ ಹಾಲು ಇಲ್ಲಿನಿಂದ ರವಾನಿಸಲಾಗುತ್ತದೆ.  ಇದನ್ನು ನಿರ್ವಹಿಸಲು, ೧೬೦ ಜನ ಸಿಬ್ಬಂದಿವರ್ಗ ಇದ್ದಾರೆ. ಈ ಹಾಲಿನ ವಿಲೇವಾರಿ, ಮುಂಬಯಿಯಲ್ಲಿ,  ಕೇವಲ ೫-೬ ಕೇಂದ್ರಗಳಿಂದ ಮಾತ್ರ ವ್ಯವಸ್ಥಿತವಾಗಿ ಆಗುತ್ತದೆ.

ಖಾಸಗಿ ಡೈರಿ
ಮುಂಬಯಿ ಅಹ್ಮೆದಾಬಾದ್ ರಸ್ತೆಯಲ್ಲಿ  ಸಂಜನದ ಬಳಿ ಪಾರ್ಸಿ ಡೈರಿ ಫಾರಂನ ಸ್ವಂತ ಡೈರಿ ಇದೆ. ಅಲ್ಲಿ ವರ್ ವವಾಡಾ ಎಂಬ ಗ್ರಾಮದಲ್ಲಿ, ೨೭೫ ಎಕರೆ ಜಮೀನನ್ನು ಹಾಲಿನ ಡೈರಿಗಾಗಿ ಮೀಸಲಾಗಿಟ್ಟಿದ್ದಾರೆ. ಪ್ಯಾಶ್ಚರೈಸಿಂಗ್ ಯುನಿಟ್, ಮತ್ತು ಮಂಜಿನ ಕಾರ್ಖಾನೆ,  ಅದಕ್ಕೆ ಸಂಬಂಧಪಟ್ಟ ಶಾಖೆಗಳಿವೆ.  ಅಲ್ಲಿ ಎಮ್ಮೆ, ಹಸು, ಕರುಗಳು ಹಾಗೂ ಅವುಗಳ ದೊಡ್ಡಿಗಳಿವೆ. ಸುಮಾರು ೧೦೦ ಜನ ಅಲ್ಲಿ ದುಡಿಯುತ್ತಿದ್ದಾರೆ. ಜಾನುವಾರುಗಳಿಗೆ ಬೇಕಾದ ಹಸಿರುಹುಲ್ಲನ್ನು ಅಲ್ಲಿಯ ಹುಲ್ಲುಗಾವಲಿನಲ್ಲಿ ಬೆಳೆಸುತ್ತಾರೆ. ಮಿಕ್ಕ ಜಾಗದಲ್ಲಿ ಅರಣ್ಯವನ್ನು ಕಾಪಾಡಿಕೊಂಡು ಬಂದಿದ್ದಾರೆ. ನೀಲಗಿರಿ ಮರಗಳು, ಸಾಗುವಾನಿ ಮರಗಳು, ಗೋಡಂಬಿ ಗಿಡಗಳು, ಹಾಗೂ ಮಾವಿನಮರಗಳನ್ನು ಯತೇಚ್ಛವಾಗಿ ಬೆಳೆಸಿದ್ದಾರೆ. ಸುಮಾರು, ೫೦,೦೦೦ ಚದರಡಿ ಜಾಗವಿದೆಯೆಂದು ಅಂದಾಜು ಮಾಡಲಾಗಿದೆ. ಪಾರ್ಸಿ ಡೈರಿಯ ವಶದಲ್ಲಿ, ವಾಣಿಜ್ಯರೂಪದಲ್ಲಿ, ಮುಂಬಯಿಯ ಕೆಲವಾರು ಪ್ರದೇಶಗಳಲ್ಲಿ, ಜಮೀನು,  ಆಸ್ತಿಯಿದೆ. ಅತ್ಯಂತ ಆಧುನಿಕ ತಂತ್ರಜ್ಞಾನಗಳನ್ನು ಅಳವಡಿಸಿಕೊಂಡು ಅತ್ಯುತ್ತಮ ಮಟ್ಟದ ಹಾಲು ಸರಬರಾಜುಮಾಡುತ್ತಿರುವ ಪಾರ್ಸಿ ಡೈರಿ ಫಾರಂ ಒಂದು ಅದರ್ಶ ಸಂಸ್ಥೆ.

ಪಾರ್ಸಿ ಡೈರಿಯ ಉತ್ಪನ್ನಗಳು
'ಪಾರ್ಸಿ ಡೈರಿ,' ಯಲ್ಲಿ,  'ತಾಜಾ ಹಾಲು', 'ಮೊಸರು', 'ಬೆಣ್ಣೆ', 'ತುಪ್ಪ,'  ದೊರೆಯುತ್ತವೆ. 'ಮಹಾರಾಜಾ ಲಸ್ಸಿ,'  ಅವರ, ವಿಶೇಷವಾದ, 'ಬ್ರಾಂಡ್ ಪೇಯ'.
'ಆನ್ ಲೈನ್ ಶಾಪಿಂಗ್ ವ್ಯವಸ್ಥೆ,' ಇದೆ.
 'ರೆಸ್ಟೊರಾಂಟ್ ನಲ್ಲಿ, 'ಭಜಿಯ', 'ಬಟಾಟ ವಡ', 'ಥಾಲಿ ಊಟ', 'ಮಟ್ಕಾ-ಕುಲ್ಫಿ,' ಸಿಗುತ್ತದೆ.

೯೯ ವರ್ಷದ ಪಾರ್ಸಿ ಡೈರಿ ಅಳಿವಿನ ಅಂಚಿನಲ್ಲಿದೆ
ಪಾರ್ಸಿ ಡೈರಿಯ ಹಾಲಿನ ಉತ್ಪನ್ನಗಳು ಉತ್ತಮ ಗುಣಮಟ್ಟದ್ದಾಗಿದ್ದರೂ ಮಹಾರಾಷ್ಟ್ರ ರಾಜ್ಯದಲ್ಲಿ ಮತ್ತು  ಮುಂಬಯಿ ಮಹಾನಗರದಲ್ಲಿ ಹಾಲಿನ ಉತ್ಪಾದನಾ ಡೈರಿ ಕೇಂದ್ರಗಳು ದಿನೇ ದಿನೇ ಹೆಚ್ಚುತ್ತಿವೆ. ಹಾಗಾಗಿ ಕೇವಲ ದಕ್ಷಿಣ ಮುಂಬಯಿ ಮತ್ತು ದಾದರ್ ನಂತಹ ಕೆಲವೇ ಜಿಲ್ಲೆಗಳಲ್ಲಿ ಒಟ್ಟಾಗಿ ವ್ಯಾಪಾರದಲ್ಲಿ ತೊಡಗಿರುವ ಪಾರ್ಸಿ ಡೈರಿಗೆ ಬಹಳ ಸವಾಲುಗಳಿವೆ. ವ್ಯಾಪಾರ ಕಡಿಮೆಯಾಗುತ್ತಿದೆ. ಹಿಂದಿನಿಂದ ಡೈರಿ ಪದಾರ್ಥಗಳನ್ನು ನಿಯಮಿತವಾಗಿ ಖರೀದಿಸುತ್ತಿರುವ ಗ್ರಾಹಕರ ಆಗ್ರಹದಂತೆ ನಡೆಯಲು ಅದರ ಮಾಲೀಕರು ಬದ್ಧರಾಗಿದ್ದಾರೆ. ಅದನ್ನು ಮುಚ್ಛುವ ಬಗ್ಗೆ ಪಾರ್ಸಿ ಡೈರಿಯ ಮಾಲಿಕರೂ ಸಿದ್ಧರಿಲ್ಲ.

ಉಲ್ಲೇಖಗಳು

ಉದ್ಯಮ
ಪ್ಲಾಟಿನಮ್

ಪ್ಲಾಟಿನಮ್ ಚಿನ್ನ ಕ್ಕಿಂತಲೂ ಬೆಲೆಬಾಳುವ ಲೋಹ. ಇದರ ಬಗ್ಗೆ ಪ್ರಪ್ರಥಮ ಉಲ್ಲೇಖ ಇಟೆಲಿ ಯ ಜೂಲಿಯಸ್ ಸ್ಕಾಲಿಗರ್ ಎಂಬ ತತ್ವಜ್ಞನ ಲೇಖನಗಳಲ್ಲಿ ಕಂಡುಬರುತ್ತದೆ. ಇದು ಚಿನ್ನ ಹಾಗೂ ಬೆಳ್ಳಿ ಯಂತೆ ಯಾವುದೇ ಆಕಾರಕ್ಕೆ ತರಲು ಸುಲಭವಾದ ಲೋಹ. ಅಂತೆಯೇ ಹೊಳಪುಳ್ಳದ್ದೂ ಅದುದರಿಂದ ಆಭರಣ ತಯಾರಿಕೆಯಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದೆ. ಪ್ಲಾಟಿನಮ್ ಒಂದು ಜಡ ಮೂಲವಸ್ತು. ಇದು ಸುಲಭವಾಗಿ ಬೇರೆ ಧಾತುಗಳೊಂದಿಗೆ ಬೆರೆಯದಿರುವುದರಿಂದ ಹಲವಾರು ಉನ್ನತ ತಂತ್ರಜ್ಞಾನ ದ ವಸ್ತುಗಳಲ್ಲಿ ಬಳಕೆಯಲ್ಲಿದೆ.
ಪ್ಲಾಟಿನಂ ಲೋಹ ಆವರ್ತಕ ಮೇಜಿನ ಗುಂಪು, ಪ್ಲಾಟಿನಂ ಅಂಶಗಳ ೧೦ನೇ ಗುಂಪಿನ ಒಂದು ಸದಸ್ಯ. ಇದು ಆರು ನೈಸರ್ಗಿಕ ಸಮಸ್ಥಾನಿಗಳನ್ನು ಹೊಂದಿದೆ. ಇದು ಸುಮಾರು ೫ μಗ್ರಾಮ್ / ಕೆಜಿ ಸರಾಸರಿಯ ಸಮೃದ್ಧಯನ್ನು ಹೊಂದಿರುವ ಭೂಮಿಯ ಹೊರಪದರದಲ್ಲಿ ಇರುವ ಅಪರೂಪದ ಅಂಶಗಳಲ್ಲಿ ಒಂದಾಗಿದೆ. ಪ್ರಪಂಚದ ಉತ್ಪಾದನೆಯ ೮೦% ರಷ್ಟು ದಕ್ಷಿಣ ಆಫ್ರಿಕಾದ ಕೆಲವು ಸ್ಥಳಗಳಲ್ಲಿ ಪ್ಲಾಟಿನಮ್ ಕಂಡುಬರುತ್ತದೆ. ನಿಕ್ಷೇಪಗಳು ಜೊತೆಗೆ ಇದು ಕೆಲವು ನಿಕ್ಕೆಲ್ ಮತ್ತು ತಾಮ್ರದ ಅದಿರುನಲ್ಲಿ ಕಂಡುಬರುತ್ತದೆ.
ಮೂಲಧಾತುಗಳು
ಸಂಕ್ರಮಣ ಧಾತುಗಳು
ಲೋಹಗಳು
ಮೊ. ಆರೀಫ್ ಖಾನ್ (ನಸೀಮ್ ಖಾನ್) ಹಿಮಾಲಯ ಜಾಗರ್ಸ್ ಪಾರ್ಕ್, ಘಾಟ್ಕೊಪರ್

'ಮೊ. ಆರೀಫ್ ಖಾನ್ (ನಸೀಮ್ ಖಾನ್) ಹಿಮಾಲಯ ಜಾಗರ್ಸ್ ಪಾರ್ಕ್,' ಘಾಟ್ಕೋಪರ್ ಪಶ್ಚಿಮದಲ್ಲಿರುವ, 'ಹಿಮಾಲಯ ಹೌಸಿಂಗ್ ಸೊಸೈಟಿ'ಯಲ್ಲಿದೆ. 'ಗೋವಿಂದ್ ನಗರ ವೆಲ್ಫೇರ್ ಅಸೋಸಿಯೇಷನ್' ನ ವತಿಯಿಂದ ನಿಯೋಜಿಸಲ್ಪಟಿದ್ದ ಈ ಖಾಸಗೀ ಉದ್ಯಾನ,ಹಲವು ಕಾರಣಗಳಿಂದ ನಾಗರಿಕರಿಗೆ ಸುವಿಧತೆ ಕಡಿಮೆಯಾಗಿತ್ತು. ಈ ಪ್ರದೇಶದ ಅಭ್ಯರ್ಥಿ, 'ಆರೀಫ್ ಖಾನ್' ಚುನಾಯಿತರಾಗಿ ಬಂದಮೇಲೆ, ಉದ್ಯಾನದ ತೊಂದರೆಗಳನ್ನು ವಿಚಾರಿಸಿ ತಿಳಿದುಕೊಂಡು ಅದಕ್ಕೆ ತಕ್ಕ ವ್ಯವಸ್ಥೆಯನ್ನು ಮಾಡಿದ್ದಾರೆ.

ಉದ್ಯಾನಕ್ಕೆ ಹೋಗಲು
'ಘಾಟ್ಕೋಪರ್ ರೈಲ್ವೆ ಸ್ಟೇಶನ್'(ಪಶ್ಚಿಮ)ದಲ್ಲಿ ೪೨೯ ಬಸ್ ಸಿಗುತ್ತದೆ. ಅದರಲ್ಲಿ ಕುಳಿತು ಕೊನೆಯ ಸ್ಟಾಪ್ ಇಳಿದು, ಸ್ವಲ್ಪ ನಡೆದರೆ ಸುವ್ಯವಸ್ಥಿತವಾಗಿ ನಿರ್ಮಿಸಿರುವ ಈ ಖಾಸಗೀ ಉದ್ಯಾನ ಕಾಣಿಸುತ್ತದೆ. ಇಲ್ಲಿ ಶಾಂತಿ, ಸಮಾಧಾನಗಳು ಸಿಗುತ್ತವೆ. ಸುತ್ತಲೂ ಗಿಡಮರಗಳನ್ನು ನೊಡಲು ಆನಂದವಾಗುತ್ತದೆ. ರಾತ್ರಿಯ ಸಮಯದಲ್ಲಿ 'ಜಾಗಿಂಗ್' ಮಾಡುವವರಿಗಾಗಿ, ೩ ಲೈಟ್ ಕಂಬಗಳನ್ನು ಸ್ಥಾಪಿಸಲಾಗಿಗೆ. ಪ್ರತಿಕಂಬದಲ್ಲೂ ೪ ಟ್ಯೂಬ್ ಲೈಟ್ ಗಳನ್ನು ಅಳವಡಿಸಲಾಗಿದೆ. ಹುಲ್ಲಿನಮೇಲೆ ಅನೇಕ ಜನ, ಮಕ್ಕಳು, ಅವರ ತಂದೆ-ತಾಯಂದಿರು, 'ಶಟಲ್ ಕಾಕ್ ಆಟ'ವನ್ನು ಆಡಲು ಚೆನ್ನಾಗಿ 'ಲೈಟ್ ವ್ಯವಸ್ಥೆ'ಯನ್ನು ಮಾಡಲಾಗಿದೆ.

'ಪಾರ್ಕ್ ನ ಸ್ಥಾಪನೆ'ಗಾಗಿ, ಶ್ರಮಿಸಿದ ಮಹನೀಯರು
ಕಾರ್ಪೊರೇಟರ್,’ಕಿರೀಟ್ ಸೋಮಯ್ಯ,’ ನವರಿಂದ ಹಿಡಿದು, ಅನೇಕ ಮಹನೀಯರು, ’ಜಾಗರ್ಸ್ ಪಾರ್ಕ್’,ನ ಸ್ಥಾಪನೆಗೆ ಕಾರಣಕರ್ತರಾಗಿದ್ದಾರೆ.'ಹಿಮಾಲಯ ಸೊಸೈಟಿಯ ಆಡಳಿದ ವ್ಯಾಪ್ತಿಯಲ್ಲಿರುವ ಖಾಸಗಿ ಜಾಗರ್ಸ್ ಪಾರ್ಕ್', ಈಗೇನೋ ಸುವ್ಯವಸ್ಥಿತವಾಗಿದೆ. ಆದರೆ, ಇದರ ಹಿಂದೆ ದುಡಿದವರಲ್ಲಿ, ಶ್ರೀ.ಕೃಷ್ಣನ್, ಶ್ರೀ.ಗೋವಿಂದನ್, ಶ್ರೀ.ವಿಕಾಸ್ ಹಳ್ದಂಕರ್'ಡಾ.ಕುಲಕರ್ಣಿ', 'ಶ್ರೀ.ಜಗ್ತಾಪ್', 'ಶ್ರೀ.ಟೋನಿ' ಮುಖ್ಯರು. ಎಲ್ಲಿಯೂ ಖಾಲಿಜಾಗದ ಕೊರತೆಯಿರುವ, ಮುಂಬೈನಲ್ಲಿ ಇಂಥ ಖಾಸಗಿ/ಸಾರ್ವಜನಿಕ ಉದ್ಯಾನಗಳನ್ನು ಸ್ಥಾಪಿಸುವುದು ಮತ್ತು ಅವನ್ನು ಸುಸಜ್ಜಿತವಾಗಿ ವ್ಯವಸ್ಥಿತವಾಗಿ ನೋಡಿಕೊಳ್ಳುವುದು ಸವಾಲಿನ ಕೆಲಸವಾಗಿದೆ. 'ಮ್ಯುನಿಸಿಪಲ್ ಉದ್ಯಾನ'ಗಳು ಕೆಲವೆಡೆ ಸಮರ್ಪಕವಾಗಿ ಕೆಲಸಮಾಡುತ್ತಿವೆ. ಆದರೆ ಅಲ್ಲಿನ 'ಆಡಳಿತವ್ಯವಸ್ಥೆ'ಯಲ್ಲಿ ಹಲವು ಕೊರತೆಗಳಿವೆ.

'ನಾಮ್ದಾರ್ ಮೊಹಮ್ಮದ್ ಆರೀಫ್ ಖಾನ್ (ಸಸೀಮ್ ಖಾನ್) ರ ನೇತೃತ್ವದಲ್ಲಿ ಜಾಗರ್ಸ್ ಪಾರ್ಕ್'
,
'ನಸೀಮ್ ಖಾನ್,' 'ಮಹಾರಾಷ್ಟ್ರ ರಾಜ್ಯದ ಮಂತ್ರಿ'ಯಾಗಿ ಚುನಾಯಿತರಾಗಿ ಬಂದಮೇಲೆ, 'ಹಿಮಾಲಯ ಜಾಗರ್ಸ್ ಪಾರ್ಕ್' ನ ಪುನರುದ್ಧಾರ ಕಾರ್ಯ ಜರುಗಿ, ಉದ್ಯಾನದ ಸರ್ವತೋಮುಖ ಪ್ರಗತಿಯಾಯಿತು. 'ಯೋಗ ಶಿಕ್ಷಣ ಕೇಂದ್ರ', ಜಾಗಿಂಗ್ ಮಾಡಲು ಕಾಲು ದಾರಿ,ಮತ್ತು ಅನೇಕ ಸೌಲಭ್ಯಗಳು ದೊರಕಲಾರಂಭಿಸಿದವು.

ಯೋಗಶಿಕ್ಷಣ ಶಾಲೆ
'ಜಾಗರ್ಸ್ ಪಾರ್ಕ್' ನಲ್ಲಿ ಮಹಿಳೆಯರಿಗೆ, ಮತ್ತು ಮಕ್ಕಳಿಗೆ, 'ಯೋಗಾಭ್ಯಾಸದ ಕಮ್ಮಟಗಳು' ಪ್ರಾರಂಭವಾಗಿವೆ. ಪುರುಷರಿಗೆ ಸದ್ಯದಲ್ಲೇ ಪ್ರಾರಂಭವಾಗುವ ಸಿದ್ಧತೆಗಳು ನಡೆದಿವೆ. ಮಕ್ಕಳಿಗೆ 'ಕರಾಟೆ ಶಿಕ್ಷಣ'ವನ್ನೂ ಇಲ್ಲೇ ವಾರದ ಕೆಲವು ದಿನಗಳಲ್ಲಿ ಆಯೋಜಿಸಲಾಗಿದೆ.'ಮಕ್ಕಳಿಗೆ ಮತ್ತು ವಯಸ್ಕರಿಗೆ ಜೋಕಾಲೆಗಳು', 'ಮಕ್ಕಳಿಗೆ ಜಾರೋಬಂಡೆಗಳು', 'ವ್ಯಾಯಾಮಮಾಡಲು ಕಬ್ಬಿಣದ ಬಾರ್' ವ್ಯವಸ್ಥೆಯಾಗಿದೆ. 'ಪಾರ್ಕ್ ನ ಸುತ್ತಲೂ ಗೋಡೆ'ಯನ್ನು ನಿರ್ಮಿಸಿ, 'ಜಾಗಿಂಗ್ ವಲಯದ ರಸ್ತೆಯನ್ನು ಅಗಲ'ಗೊಳಿಸಲಾಗಿದೆ. 
,
ಪಾರ್ಕ್ ನಲ್ಲಿ '೩ ಲೈಟ್ ಕಂಬ'ಗಳನ್ನು ನೆಟ್ಟು ಅವುಗಳಮೇಲೆ 'ಟ್ಯೂಬ್ ಲೈಟ್' ಗಳನ್ನು ಹೊಂದಿಸಿದ್ದಾರೆ. ಪಾರ್ಕ್ ನಿಂದ ಹೊರರಸ್ತೆಗೆ ಹೋಗುವ ದಾರಿಯಲ್ಲಿ 'ಎರಡು ಟ್ಯೂಬ್ ಲೈಟ್' ಗಳನ್ನು ಅಳವಡಿಸಿದ್ದಾರೆ. 'ವಾಚ್ ಮನ್' ಕುಳಿತುಕೊಳ್ಳಲು ಅಥವಾ ಸಾಮಾನುಗಳನ್ನು ಇಡಲು ಅನುಕೂಲವಾಗುವಂತೆ 'ಚಿಕ್ಕ ಕೊಠಡಿ'ಯನ್ನು ನಿರ್ಮಾಣಮಾಡಲಾಗಿದೆ. 'ಲೈಟ್ ಸ್ವಿಚ್ ಗಳಿಗಾಗಿಯೇ ಒಂದು 'ಸ್ವಿಚ್ ಹೌಸ್' ನಿರ್ಮಾಣಮಾಡಿದ್ದಾರೆ.

ಪ್ರತಿವರ್ಷವೂ ದೀಪಾವಳಿ ಹಬ್ಬದ ಆಚರಣೆ

,
,

'ಪಾರ್ಕ್ ನಲ್ಲಿ ಬೆಳೆಸಿರುವ ಪ್ರಮುಖ ಮರ-ಗಿಡಗಳು' 
 'ಅಡಿಕೆ',
 'ತೆಂಗು',
 'ಹತ್ತಿಗಿಡ',
 'ಪಾಮ್ ಗಿಡಗಳು',
 'ನೀಲಗಿರಿ ಮರ',
 'ಅಶೋಕ ಗಿಡ',
 'ಬೇವಿನ ಮರಗಳು',
 'ತುಲಿಪ್',
 'ಕ್ರೋಟನ್',
 'ಎಕ್ಕದ ಗಿಡ',
 'ಕಣಗಿಲೆ ಹೂವಿನ ಗಿಡ',
 'ಚನ್ನಕೇಸರಿ ಹೂವಿನ ಮರ',
 'ರಬ್ಬರ್ ಮರ',
 'ಸೂರ್ಯಕಾಂತಿ ಹೂವಿನ ಗಿಡಗಳು'
 'ದಾಳಿಂಬೆಯ ಹಣ್ಣಿನ ಗಿಡ,'
 'ಕಾಮ್ ಕಸ್ತೂರಿ ಗಿಡ,'

ಉಲ್ಲೇಖಗಳು

ಮುಂಬೈನ ಸಾರ್ವಜನಿಕ ಉದ್ಯಾನಗಳು
ಪ್ರಸ್ಥಾನತ್ರಯೀ

ಭಗವದ್ಗೀತೆ, ಉಪನಿಷತ್ತುಗಳು ಹಾಗೂ ಬ್ರಹ್ಮಸೂತ್ರಗಳಿಗೆ ಒಟ್ಟಾಗಿ ಪ್ರಸ್ಥಾನತ್ರಯೀ ಎಂದು ಹೆಸರು. ಉತ್ತರ ಮೀಮಾಂಸೆ|ಉತ್ತರ ಮೀಮಾಂಸಾ ಶಾಖೆಯ ಮೂರು ಪ್ರಮುಖ ದಾರ್ಶನಿಕರಾದ ಆದಿ ಶಂಕರರು, ರಾಮಾನುಜರು ಹಾಗೂ ಮಧ್ವರು ಈ ಗ್ರಂಥಗಳಿಗೆ ಭಾಷ್ಯಗಳನ್ನು ರಚಿಸಿದ್ದಾರೆ.

ಪರಿಚಯ
ಭಾರತೀಯ ತತ್ವಸೌಧಕ್ಕೆ ಪ್ರಸ್ಥಾನತ್ರಯವೇ ಆಧಾರಸ್ಥಂಭಗಳು. ಉಪನಿಷತ್ತು , ಬ್ರಹ್ಮಸೂತ್ರ ಮತ್ತು ಭಗವದ್ಗೀತೆ ಗಳನ್ನೇ ಭಾರತೀಯ (ಹಿಂದೂ) ತತ್ವದರ್ಶನದಲ್ಲಿ ಪ್ರಸ್ಥಾನತ್ರಯವೆಂದು ಕರೆಯಲಾಗಿದೆ. ಯಾವ ತತ್ವವನ್ನೇ ಹೇಳಬೇಕಾದರೂ ಈ ಪ್ರಸ್ಥಾನತ್ರಯಗಳ ವಿಚಾರವನ್ನೇ ಪ್ರಮಾಣವನ್ನಾಗಿಟ್ಟುಗೊಂಡು ಹೇಳಬೇಕು ಮತ್ತು ಹೇಳುವ ವಿಚಾರದಕ್ಕೆ ಇವುಗಳಲ್ಲಿ ಪ್ರಮಾಣವು ಸಿಗಬೇಕು. ಅಂತಹ ವಿಚಾರವು ತತ್ವವಿಚಾರಗಳಲ್ಲಿ ಮಾನ್ಯತೆಯನ್ನು ಪಡೆಯುತ್ತದೆ. ಈ ಕಾರಣಕ್ಕೇ ಈ ಮೂರೂ ದರ್ಶನಗಳ ಮೇಲೆ ಹೆಚ್ಚಿನ ಭಾಷ್ಯಗಳು, ಟೀಕೆಗಳು, ತಾತ್ಪರ್ಯಗಳು ಮೂಡಿಬಂದಿರುವುದು.

ಉಪನಿಷತ್ತುಗಳು
ಪ್ರಸ್ಥಾನತ್ರಯದಲ್ಲಿ ಉಪನಿಷತ್ತುಗಳು ಅತ್ಯಂತ ಪ್ರಾಚೀನವಾದವುಗಳೆಂದು ಗಣಿಸಲ್ಪಟ್ಟಿದೆ. ವೇದಗಳ ಅಂತ್ಯದಲ್ಲಿ ಇವುಗಳ ಉಲ್ಲೇಖವಿರುವುದರಿಂದ 'ವೇದಾಂತ' ಎಂದೂ ಕರೆಯಲಾಗಿದೆ. ವೇದಗಳನ್ನು ಕರ್ಮಕಾಂಡವೆಂದು ಕರೆದರೆ ಉಪನಿಷತ್ತುಗಳನ್ನು ಜ್ಞಾನಕಾಂಡವೆಂದು ಹೇಳಲಾಗಿದೆ. ಉಪನಿಷತ್ತುಗಳಲ್ಲಿ ಕರ್ಮವನ್ನು ಹೊರಗಿಟ್ಟು ಕೊಡದೆ 'ಕೇವಲ ಜ್ಞಾನ'ಕ್ಕೆ ಪ್ರಾಧಾನ್ಯತೆ ನೀಡಲಾಗಿದೆ. ಹತ್ತು ಉಪನಿಷತ್ತುಗಳನ್ನು ಪ್ರಮುಖವಾಗಿ ಹೆಸರಿಸಲಾಗಿದೆ. ಅವುಗಳೆಂದರೆ,

 ಈಶೋಪನಿಷತ್ತು
 ಕೇನೋಪನಿಷತ್ತು
 ಕಠೋಪನಿಷತ್ತು
 ಪ್ರಶ್ನೋಪನಿಷತ್ತು
 ಮುಂಡಕೋಪನಿಷತ್ತು
 ಮಾಂಡೂಕ್ಯೋಪನಿಷತ್ತು
 ತೈತ್ತಿರೀಯ ಉಪನಿಷತ್ತು
 ಐತರೇಯ ಉಪನಿಷತ್ತು
 ಛಾಂದೋಗ್ಯ ಉಪನಿಷತ್ತು
 ಬೃಹದಾರಣ್ಯಕ ಉಪನಿಷತ್ತು

ಬ್ರಹ್ಮಸೂತ್ರಗಳು
ಈ ಗ್ರಂಥದಲ್ಲಿರುವ ವಾಕ್ಯಗಳು ತುಂಬ ಸಂಕೀರ್ಣವಾಗಿದ್ದು ಸೂತ್ರಗಳ ರೂಪದಲ್ಲೇ ಇದೆ. ಭಾಷ್ಯಕಾರರ ಟಿಪ್ಪಣಿಗಳಿಲ್ಲದೆ, ವ್ಯಾಖ್ಯಾನಗಳಿಲ್ಲದೆ ಇದನ್ನು ಓದಿ ಅರಿತುಕೊಳ್ಳುವುದು ಕಷ್ಟ. ಒಟ್ಟು ಸಂಗ್ರಹರೂಪದಲ್ಲಿದ್ದ ಈ ಸೂತ್ರವಾಕ್ಯಗಳನ್ನು ವರ್ಗೀಕರಣಗೊಳಿಸಿ ಒಪ್ಪಗೊಳಿಸಿದವರು ವೇದವ್ಯಾಸರೆಂದು ಬಹುವಾಗಿ ಚಾಲ್ತಿಯಲ್ಲಿದೆ. ಈ ಗ್ರಂಥದಲ್ಲಿ ಬ್ರಹ್ಮದ ಅನುಭವ, ಸಾಕ್ಷಾತ್ಕಾರ ಮತ್ತು ಸಾಧನೆಗಳ ವಿವರಣೆಗಳನ್ನು ಚರ್ಚಿಸಲಾಗಿದೆ. ಉಪನಿಷತ್ತುಗಳಿಂದ ಆಯ್ದ ಸಂಕ್ಷೇಪಸೂತ್ರಗಳನ್ನು ತಾತ್ವಿಕ ದೃಷ್ಟಿಯಿಂದ ಈ ಗ್ರಂಥದಲ್ಲಿ ಹೇಳಲಾಗಿದೆ. ಜೀವ, ಜಗತ್ತು, ಈಶ್ವರ, ಕರ್ಮ, ಜ್ಞಾನ, ಬ್ರಹ್ಮ ಮುಂತಾದ ವಿಷಯಗಳೆಲ್ಲಾ ಇಲ್ಲಿ ಬರುತ್ತದೆ. ಆಚಾರ್ಯತ್ರಯರಾದ ಶಂಕರಾಚಾರ್ಯರು, ಮಧ್ವಾಚಾರ್ಯರು ಮತ್ತು ರಾಮಾನುಜಾಚಾರ್ಯರು ಬ್ರಹ್ಮಸೂತ್ರಗಳಿಗೆ ಭಾಷ್ಯಗಳನ್ನು ಬರೆದಿದ್ದಾರೆ. ಆದಿಶಂಕರರ ಭಾಷ್ಯವು ಇವುಗಳಲ್ಲಿ ಅತ್ಯಂತ ಪ್ರಾಚೀನವಾದುದೆಂದು ಹೇಳಲಾಗಿದೆ.

ಭಗವದ್ಗೀತೆ
ಮೂರನೆಯ ಪ್ರಸ್ಥಾನವೇ ಭಗವದ್ಗೀತೆ. ಇದು ಮಹಾಭಾರತದ ಭೀಷ್ಮಪರ್ವದಲ್ಲಿ ಬರುವುದು. ಇದು ಹದಿನೆಂಟು ಅಧ್ಯಾಯಗಳನ್ನೊಳಗೊಂಡಿದೆ. ಏಳುನೂರು ಶ್ಲೋಕಗಳಿವೆ. ಉಪನಿಷತ್ತುಗಳ ಸಾರಸಂಗ್ರಹವೇ ಗೀತೆಯಲ್ಲಿದೆ. ಶಂಕರಾಚಾರ್ಯರು ಗೀತಾಭಾಷ್ಯದ ಆರಂಭದಲ್ಲೇ ಇದನ್ನು ಸಮಸ್ತ ವೇದಾರ್ಥ ಸಾರಸಂಗ್ರಹಭೂತಮ್ ಎಂದು ವರ್ಣಿಸಿದ್ದಾರೆ. ಮುಖ್ಯವಾಗಿ ಭಗವದ್ಗೀತೆಯಲ್ಲಿರುವುದು ಬ್ರಹ್ಮವಿದ್ಯೆ. ಜೀವ-ಜಗತ್ತಿನ ಸ್ವರೂಪವೇನು ಎಂಬುದನ್ನು ಕೃಷ್ಣನು ಅರ್ಜುನನಿಗೆ ಹೇಳುವ ರೀತಿಯಲ್ಲಿ ವಿವರಿಸಲಾಗಿದೆ.

ಇದನ್ನೂ ನೋಡಿ 
 ಹಿಂದೂ ಸಿದ್ಧಾಂತ

ಧಾರ್ಮಿಕ ಗ್ರಂಥಗಳು
ಹಿಂದೂ ಧರ್ಮ
ಹಿಂದೂ ಸಿದ್ಧಾಂತ
ಅಧ್ಯಾತ್ಮ
ಆಲ್ಟಾಯಿಕ್ ಭಾಷೆಗಳು

ಆಲ್ಟಾಯಿಕ್ ಭಾಷೆಗಳು ಮುಖ್ಯವಾಗಿ ಮಧ್ಯ ಏಷ್ಯಾದಲ್ಲಿ ಮಾತನಾಡಲಾಗುವ ಸುಮಾರು ೬೬ ಭಾಷೆಗಳನ್ನು ಒಳಗೊಂಡಿರುವ ಒಂದು ಪ್ರಸ್ತಾಪಿತ ಭಾಷಾ ಕುಟುಂಬ.   ಮುಖ್ಯವಾಗಿ ಟರ್ಕಿಕ್ ಭಾಷೆಗಳು, ಮಂಗೋಲಿಕ್ ಭಾಷೆಗಳು ಮತ್ತು ಟಂಗುಸ್ಕಿಕ್ ಭಾಷೆಗಳನ್ನು ಈ ಕುಟುಂಬಕ್ಕೆ ಸೇರಿಸಲಾಗುತ್ತದೆ. ಕೆಲವರು ಜಪಾನಿನ ಭಾಷೆ ಮತ್ತು ಕೊರಿಯಾದ ಭಾಷೆಗಳನ್ನು ಇದಕ್ಕೆ ಸೇರಿಸುತ್ತಾರೆ - ಆದರೆ ಈ ಸೇರ್ಪಡೆ ವಿವಾದಾತ್ಮಕವಾಗಿದೆ.

ಇದನ್ನು ಕೂಡ ನೋಡಿ 
 ಯುರಾಲಿಕ್ ಮತ್ತು ಆಲ್ಟಾಯಿಕ್ ಭಾಷೆಗಳು

ಮೂಲಗಳು 

ಭಾಷಾ ಕುಟುಂಬಗಳು

ಏಷ್ಯಾದ ಭಾಷೆಗಳು
ಬೆಳ್ಳಿ

ಬೆಳ್ಳಿ (Silver) ಒಂದು ಮೂಲವಸ್ತು.ಇದು ಒಂದು ಮೃದುವಾದ ಲೋಹ.ಲೋಹಗಳಲ್ಲೇ ಬೆಳ್ಳಿ ಅತ್ಯಂತ ಹೊಳಪುಳ್ಳದ್ದು.ಪ್ರಾಚೀನ ಮಾನವರಿಗೆ ತಿಳಿದಿದ್ದ ಕೆಲವೇ ಲೋಹಗಳಲ್ಲಿ ಇದೂ ಒಂದು.ಪ್ರಾಚೀನ ಕಾಲದ ಆಭರಣ ಗಳು,ನಾಣ್ಯಗಳು,ಕನ್ನಡಿ ಗಳು ಮುಂತಾದವುಗಳ ತಯಾರಿಕೆಯಲ್ಲಿ ಬೆಳ್ಳಿ ಪ್ರಮುಖವಾಗಿ ಉಪಯೋಗವಾಗುತ್ತಿತ್ತು.ಈಗಿನ ಕಾಲದಲ್ಲಿ ಇವುಗಳೊಂದಿಗೆ ಔಷಧ,ಛಾಯಾಗ್ರಹಣ,ಎಲೆಕ್ತ್ರೊನಿಕ್ಸ್ ಗಳಲ್ಲಿ ಹೆಚ್ಚಾಗಿ ಉಪಯೋಗವಾಗುತ್ತಿದೆ.

ಬೆಳ್ಳಿ ಸುದೀರ್ಘವಾಗಿ ಅಮೂಲ್ಯ ಲೋಹವಾಗಿದೆ. ಬೆಳ್ಳಿ ಲೋಹ ಕೆಲವೊಮ್ಮೆ ಚಿನ್ನದ ಜೊತೆಗೆ ಗಟ್ಟಿ ನಾಣ್ಯಗಳ ಅನೇಕ ಆಧುನಿಕಪೂರ್ವ ವಿತ್ತೀಯ ವ್ಯವಸ್ಥೆಯಲ್ಲಿ ಬಳಸಲಾಗುತ್ತದೆ: ಇದು ಚಿನ್ನಕ್ಕಿಂತ ಹೆಚ್ಚು ಹೇರಳವಾಗಿದೆ, ಇದು ಒಂದು ಸ್ಥಳೀಯ ಲೋಹವಾಗಿ ಕಡಿಮೆ ಹೇರಳವಾಗಿರುವ. ಅದರ ಶುದ್ಧತೆ ಸಾಮಾನ್ಯವಾಗಿ ಒಂದು ಪ್ರತಿ ಮಿಲ್ಲೆ ಆಧಾರದ ಮೇಲೆ ಅಳೆಯಲಾಗುತ್ತದೆ. 
ಬೆಳ್ಳಿ ತುಂಬಾ ಅಪ್ರತಿಕ್ರಿಯಾತ್ಮಕ ಲೋಹದ. ಅದರ ಭರ್ತಿ 4ಡಿ ಶೆಲ್ ಹೊರಗಿನ 5ಎಸ್ ಎಲೆಕ್ಟ್ರಾನ್ ಕಾರಣ ಬೀಜಕಣಗಳಿಂದ ಆಕರ್ಷಣೆಯ ಸ್ಥಾಯೀವಿದ್ಯುತ್ತಿನ ಪಡೆಗಳು ಕಾಪಾಡುವ ಬಹಳ ಪರಿಣಾಮಕಾರಿಯಲ್ಲ.
ಮೂಲಧಾತುಗಳು
ಲೋಹಗಳು
ಚೆಂಬೈ ವೈದ್ಯನಾಥ ಭಾಗವತರು

ಚೆಂಬೈ ವೈದ್ಯನಾಥ ಭಾಗವತರು ೧೮೯೬ರಲ್ಲಿ ಕೇರಳ ದ ಪಾಲ್ಘಾಟ್ ಜಿಲ್ಲೆಯ ಚೆಂಬೈ ಎಂಬ ಗ್ರಾಮದಲ್ಲಿ ಜನಿಸಿದರು.ಇವರ ತಂದೆ ಅನಂತರಾಮ ಭಾಗವತರು ಕೂಡಾ ಪ್ರಸಿದ್ಧ ಸಂಗೀತಗಾರರು.ಇವರೇ ವೈದ್ಯನಾಧ ಭಾಗವತರಿಗೆ ಮೊದಲ ಗುರುಗಳು.ತಮ್ಮ ೨೨ನೇ ವಯಸ್ಸಿನಲ್ಲಿ ಮದ್ರಾಸಿನ ಗೋಖಲೆ ಹಾಲಿನಲ್ಲಿ ಪ್ರಥಮ ಸಂಗೀತ ಕಛೇರಿ ಕೊಟ್ಟ ಇವರು ಅನಂತರದ ದಿನಗಳಲ್ಲಿ ಸಾವಿರಾರು ಕಛೇರಿ ನಡೆಸಿಕೊಟ್ಟಿದ್ದು,ಆ ಕಾಲದ ಪ್ರಸಿದ್ಢರಾದ ಟಿ.ಚೌಡಯ್ಯ,ಪಾಲ್ಘಾಟ್ ಮಣಿ ಅಯ್ಯರ್ ಮುಂತಾದವರು ಕೂಡಾ ಇವರಿಗೆ ಪಕ್ಕವಾದ್ಯ ನುಡಿಸಿದ್ದರು.ಉತ್ತಮ ಶಾರೀರ, ಕಂಚಿನ ಕಂಠಶ್ರೀ,ಕಾಲ ಪ್ರಮಾಣ,ಗಾಂಭೀರ್ಯ ಇವರ ಕಛೇರಿಯ ಪ್ರಮುಖ ವೈಶಿಷ್ಟ್ಯಗಳಾಗಿದ್ದವು.ಇವರ ಶಿಷ್ಯರಲ್ಲಿ ಕೆ.ಜೆ.ಯೇಸುದಾಸ್ ಅತ್ಯಂತ ಪ್ರಸಿದ್ಧರು. ಇವರು ೧೯೭೪ರ ಅಕ್ಟೋಬರ್ ೧೦ ರಂದು ತಾನು ಪ್ರಥಮ ಕಛೇರಿ ನೀಡಿದ ಒಟ್ಟುಪಾಲಯಮ್ ನ ದೇವಸ್ಥಾನದಲ್ಲಿ ತನ್ನ ಪ್ರೀತಿಯ 'ಕರುಣೈ ಚೈವನ್ ಎಂಡು ತಾಮಸಮ್ ಕೃಷ್ಣ '(ಕರುಣೆ ತೋರಲು ತಡ ಯಾಕೆ ಕೃಷ್ಣಾ?)ಎಂಬ ಕೀರ್ತನೆಯನ್ನು ಹಾಡಿ ಕೊನೆಯುಸಿರೆಳೆದರು.

ಗೌರವ ಹಾಗೂ ಪ್ರಶಸ್ತಿಗಳು 
 ೧೯೩೫ ರಲ್ಲಿ ಸ್ವಾಮೀ ಶಿವಾನಂದ ರವರಿಂದ 'ಸಂಗೀತ ಸಾಮ್ರಾಟ್'
 ೧೯೩೭ರಲ್ಲಿ ಮೈಸೂರು ಮಹಾರಾಜರಿಂದ ಗೌರವ ಪ್ರಶಸ್ತಿ.
 ೧೯೫೮ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ.
 ೧೯೭೩ರಲ್ಲಿ ಪದ್ಮಭೂಷಣಪ್ರಶಸ್ತಿ.

ಬಾಹ್ಯ ಸಂಪರ್ಕಗಳು 

 http://chembai.com
 http://chembaismruthi.org 
 http://www.musicindiaonline.com/music/carnatic_vocal/m/artist.15/ 
 http://www.sangeethapriya.org/~chembai/ 

ಸಂಗೀತ
ಕರ್ನಾಟಕ ಸಂಗೀತ
ಕರ್ನಾಟಕ ಸಂಗೀತಕಾರರು
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಮ್ಯಾಂಡರಿನ್ ಭಾಷೆ

ಮ್ಯಾಂಡರಿನ್ (, ಗುಅನ್ಹುಅ - ಮ್ಯಾಂಡರಿನ್ ಅಧಿಕಾರಿಗಳ ಭಾಷೆ) ಅಥವಾ (, ಬೈಫಾಂಘುಅ - ಉತ್ತರದ ಭಾಷೆ), ಉತ್ತರ ಮತ್ತು ನೈರುತ್ಯ ಚೀನಾಗಳಲ್ಲಿ ಮಾತನಾಡಲಾಗುವ ಭಾಷೆ. ಇದು ಪ್ರಪಂಚದಲ್ಲಿ ಅತಿ ಹೆಚ್ಚು ಜನರ ಮಾತೃಭಾಷೆ.

ಚೀನಿ-ಟಿಬೆಟನ್ ಭಾಷೆಗಳು
ಚೀನಾ

als:Hochchinesisch
ar:صينية مندرين
bar:Houkinäsisch
cdo:Guók-ngṳ̄
cs:Mandarínština
de:Hochchinesisch
eo:Norma ĉina lingvo
fy:Standertmandarynsk
gv:Mandarin Chadjinit
ku:Zimanê çînî
oc:Mandarin estandard
pms:Lenga putonghua
stq:Hoochchinesisk
zh-yue:國語
ಬಿ. ಇ. ಎಸ್. ಟಿ, ಮುಂಬೈ

'

'BEST, Mumbai'

ಮುಂಬಯಿನಗರದ, ಪ್ರಖ್ಯಾತ,'ಬೆಸ್ಟ್ ಬಸ್,' ಸೇವಾ ಪದ್ಧತಿ :
'ಮುಂಬಯಿ ಟ್ರಾಮ್ ಕಂ,ಲಿಮಿಟೆಡ್ ', ಬೊಂಬಾಯ್ ನಗರದಲ್ಲಿ, ೧೮೭೩ ರಲ್ಲಿ ವಿಧ್ಯುಕ್ತವಾಗಿ ಪ್ರಾರಂಭವಾಯಿತು. ಮುಂಬಯಿ ಮ್ಯುನಿಸಿಪಾಲಿಟಿಗೆ, ಎಲ್ಲಾ ಹಕ್ಕುಗಳೂ ಸೇರಿದಮೇಲೆ, ೧೮೭೪ ರ ಆಕ್ಟ್ ಪ್ರಕಾರ, ಮುಂಬಯಿಸರ್ಕಾರ, ಟ್ರಾಮ್ ಸರ್ವಿಸ್ ನ್ನು ದಕ್ಷಿಣ ಮುಂಬಯಿನಲ್ಲಿ ಗ್ರಾಹಕರಿಗೆ ಕೊಡಲು ಪ್ರಾರಂಭಿಸಿತು. ಮೊದಲ ೨೫ ವರ್ಷಗಳ ನಂತರ ಅಥವಾ ಪ್ರತಿ ೭ ವರ್ಷಗಳನಂತರ, ಎರಡು ಕಂಪೆನಿಗಳೂ  ಸಂಧಾನಮಾಡಿಕೊಂಡಮೇಲೆ ಖರೀದಿಸಲು ಅನುಮತಿಕೊಡಲಾಯಿತು. ಎರಡು ಪ್ರಕಾರದ ಟ್ರಾಮ್ ಗಳು ಚಾಲನೆಯಲ್ಲಿದ್ದವು. ಒಂದು ಕುದುರೆಯಿಂದ ಎಳೆಯಲ್ಪಡುವ ಟ್ರಾಮ್, ಇನ್ನೊಂದು ಎರಡು  ಕುದುರೆಗಳಿಂದ ಎಳೆಯಲ್ಪಡುವ  ಟ್ರಾಮ್ . ಆಗಲೇ ಚಾಲನೆಯಲ್ಲಿದ್ದ, 'ಮುಂಬಯಿ ಟ್ರಾಮ್ ಕಂಪೆನಿ ಯನ್ನು, ೧೯೦೫ ರಲ್ಲಿ, ಹೊಸ ಕಂಪೆನಿಯೊಂದು, 'ದ ಮುಂಬಯಿ ಎಲೆಕ್ಟ್ರಿಕ್ ಸಪ್ಲೈ ಅಂಡ್ ಟ್ರಾನ್ಸ್ ಪೋರ್ಟ್ ಕಂ ಲಿಮಿಟೆಡ್', ಖರೀದಿಸಿತು. ಪ್ರಪ್ರಥಮ ಎಲೆಕ್ಟ್ರಿಕ್ ಶಕ್ತಿಯಿಂದ ನಡೆಯುವ, ಟ್ರಾಮ್ ಕಾರ್ ಗಳು, ೧೯೦೭ ರಲ್ಲಿ ಮುಂಬಯಿಯ ರಸ್ತೆಗಳಲ್ಲಿ ಕಾಣಿಸಿಕೊಂಡವು.  ನಂತರದ ದಿನಗಳಲ್ಲಿ,  ಅತಿಯಾದ ಜನಸಂದಣಿ, ಜಾಗದ ಅಭಾವಗಳಿಂದಾಗಿ, ಕೆಲವು ಹೆಚ್ಚಿನ-ಸೌಕರ್ಯಗಳಿಂದಾಗಿ, ಡಬಲ್ ಡೆಕ್ಕರ್ ಬಸ್  ಗಳು, ಸೆಪ್ಟೆಂಬರ್, ೧೯೨೦ ರಲ್ಲಿ, ಬೊಂಬಾಯಿನ ರಸ್ತೆಗಳನ್ನು ಅಲಂಕರಿಸಿದವು. ಮುಂದಿನದೆಲ್ಲಾ ಇತಿಹಾಸ.

ಮುಂಬಯಿ
ಎಲ್ಫಿನ್ ಸ್ಟನ್ ಕಾಲೇಜ್, ಮುಂಬಯಿ

'Elphinstone College', Mumbai

ಎಲ್ಫಿನ್ ಸ್ಟನ್ ಕಾಲೇಜ್, ಮುಂಬಯಿ ನ ಅತಿ ಪುರಾತನ ಕಾಲೇಜ್ ಗಳಲ್ಲಿ, ಪ್ರಮುಖವಾದದ್ದು. ಬಾಂಬೆ ವಿಶ್ವವಿದ್ಯಾಲಯದಡಿಯಲ್ಲಿ, ೧೮೨೪ ರಲ್ಲಿ, ಸ್ಥಾಪನೆಯಾಯಿತು, ಹಾಗೂ ೧೮೩೫ ರಲ್ಲಿ, ಅಸ್ತಿತ್ವಕ್ಕೆ ಬಂತು. ಸನ್ ೧೮೬೦,ರಲ್ಲಿ, 'ಯೂನಿವರ್ಸಿಟಿ ಆಫ್ ಬಾಂಬೆ,' ಯಿಂದ  ಮಾನ್ಯತೆಯನ್ನು ಪಡೆಯಿತು. ಸನ್ ೧೮೧೯ ರಿಂದ  ೧೮೨೭, ರವರೆಗೆ ಮುಂಬಯಿ ನ ಗವರ್ನರ್ ಆಗಿದ್ದ, 'ಮೌಂಟ್ ಸ್ಟ್ಯು ಅರ್ಟ್ ಎಲ್ಫಿನ್ ಸ್ಟನ್,'  ರವರ ಹೆಸರನ್ನು ಈ ಪ್ರತಿಶ್ಠಿತ ಸಂಸ್ಥೆಗೆ ಇಡಲಾಗಿದೆ. 'ಎಲ್ಫಿನ್ ಸ್ಟನ್ ಕಾಲೇಜ್', ದಕ್ಷಿಣಮುಂಬಯಿ ನ, ಕಾಲಾಘೋಡಾ, ಜಿಲ್ಲೆಯಲ್ಲಿದೆ. ಈ ಕಾಲೇಜಿನಲ್ಲಿ ವಿದ್ಯಾಭ್ಯಾಸಮಾಡಿದ ಮೇಧಾವಿಗಳು ಹಾಗೂ ಪ್ರಸಿದ್ಧ ಮಹನೀಯರುಗಳು, ಹಲವಾರು ಜನರಿದ್ದಾರೆ. ಅವರುಗಳಲ್ಲಿ, ಶ್ರೇಷ್ಟ ಉದ್ಯಮಿಗಳು, ಸ್ವಾತಂತ್ರ್ಯ ಸಮರದಲ್ಲಿ ಹೋರಾಡಿದವರು, ಶ್ರೇಷ್ಟ ವಿಜ್ಞಾನಿಗಳು, ಶ್ರೇಷ್ಟ ರಾಷ್ಟ್ರನಾಯಕರು, ಶ್ರೇಷ್ಟ ಆಟಗಾರರು, ಶ್ರೇಷ್ಟ ನಟರು, ಶ್ರೇಷ್ಟ ನಾಟಕಕಾರರು, ಹಾಗೂ ಶ್ರೇಷ್ಟ ಸಾಮಾಜಿಕ ಕಾರ್ಯಕರ್ತರುಗಳಿದ್ದಾರೆ. ಅವರಲ್ಲಿ,

ಕೆಲವು ಪ್ರಮುಖರ ಹೆಸರುಗಳನ್ನು ಕೆಳಗೆ ದಾಖಲಿಸಲಾಗಿದೆ
 ದಾದಾ ಭಾಯಿ ನವರೋಜಿ - Parsi intellectual, educator, cotton trader, and an early Indian political leader, being the first Asian to sit in the British House of Commons.
  ಡಾ.ಬಿ.ಆರ್.ಅಂಬೇಡ್ಕರ್- An Indian jurist, scholar, Bahujan political leader, a Buddhist revivalist, and the chief architect of the Indian Constitution.
 ಕಿಶೋರಿ ಅಮೋನ್ಕರ್ - ಸುಪ್ರಸಿದ್ಧ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತಕಾರರು.
 ಮಾಧವ್ ಅಪ್ಟೆ - ಕ್ರಿಕೆಟ್ ಆಟಗಾರರು.
 ಹೋಮಿ.ಜೆ.ಭಾಭಾ - A nuclear physicist of Parsi-Zoroastrian heritage who had a major role in the development of the Indian atomic energy program.
 ಆರ್. ಜಿ. ಭಂಡಾರ್ಕರ್-ಸಂಸ್ಕೃತ ಪಂಡಿತರು, ಸಾಮಾಜಿಕ ಸುಧಾರಕರು.
 ಭುಲಾಭಾಯಿ ದೇಸಾಯಿ - An acclaimed lawyer involved in the Indian independence movement.
 ಸಿ.ಡಿ.ದೇಶ್ಮುಖ್ - ಅರ್ಥ ಶಾಸ್ತ್ರಜ್~ಜರು, ಹಾಗೂ ಭಾರತದ ಮಾಜಿ ಅರ್ಥ ಮಂತ್ರಿಗಳು.
 ಪಿ.ಎಲ್ ದೇಶ್ಪಾಂಡೆ - ಅತ್ಯುತ್ತಮ ಮರಾಠಿ ಬರಹಗಾರರು. ಅಂಕಣಜಕಾರರು, ನಾಟಕಕಾರರು, ಪ್ರಭಾವೀ ಅಭಿನಯಕಾರರು, ಸಂಗೀತ, ಹಾಗೂ ನಾಟಕಗಳ ನಿರ್ದೇಶಕರು,
 ಸಂಜಯ್ ದತ್ -ಬಾಲಿವುಡ್ ವಲಯದಲ್ಲಿ, 'ರಾಷ್ಟ್ರೀಯ ಪ್ರಶಸ್ತಿ ವಿಜೇತ'
 ವೀರಾಚಂದ್ ಗಾಂಧಿ -೧೮೯೩ ರಲ್ಲಿ 'ಅಮೆರಿಕ ಸಂಯುಕ್ತ ಸಂಸ್ಥಾನದ ಚಿಕಾಗೊನಗರ'ದಲ್ಲಿ ಆಯೋಜಿಸಲಾಗಿದ್ದ, 'ಪ್ರಥಮ ವಿಶ್ವ ಮತ ಕಾಂಗ್ರೆಸ್ ಸಮ್ಮೇಳ'ನದಲ್ಲಿ 'ಜೈನಮತ'ವನ್ನು ಪ್ರತಿನಿಧಿಸಿದ್ದರು.
 ಗೋಪಾಲ್ ಕೃಷ್ಣ ಗೋಖಲೆ - ಭಾರತದ ಸ್ವತಂತ್ರ್ಯ ಸಂಗ್ರಾಮದ ಹೋರಾಟದ ರುವಾರಿಗಳಲ್ಲೊಬ್ಬರು. ಸಮಾಜ ಸುಧಾಕರರು.
 ಮುಖೇಶ್ ಖನ್ನಾ -'ಟೆಲಿವಿಶನ್ ಅಭಿನಯಕಾರ. 'ಮಹಾಭಾರತ ಟೆಲಿವಿಶನ್ ಧಾರಾವಾಹಿ'ಯಲ್ಲಿ 'ಭೀಷ್ಮ ಪಿತಾಮಹ'ನ ಪಾತ್ರವನ್ನು ಮಾಡಿದಾತ.
 ಫಿರೋಜ್ ಶಾ ಮೆಹ್ತಾ - A political leader, activist, and leading lawyer, who was knighted by the British Government for his service to the law.
 ವಿಜಯ್ ಮರ್ಚಂಟ್ -ಕ್ರಿಕೆಟಿಗರು.
 ದತ್ತು ಫಡ್ಕರ್ - ಕ್ರಿಕೆಟಿಗರು.
 ಮಹಾದೇವ್ ಗೋವಿಂದ್ ರಾನಡೆ - ನ್ಯಾಯಾಧೀಶರು, ಪುಸ್ತಕ ಕರ್ತರು. ಲೇಖಕರು, ಸಮಾಜ ಸುಧಾರಕರು.
 ಸ್ವರೂಪ್ ಸಂಪತ್ - 'ಮಾಜೀ ಬಾಲಿವುಡ್ ವಲಯ'ದಲ್ಲಿ 'ಮಿಸ್ ಇಂಡಿಯ ಪ್ರಶಸ್ತಿ ವಿಜೇತೆ'.
 ಜಮ್ ಶೆಟ್ ಜಿ ಟಾಟ - ಭಾರತದಲ್ಲಿ ಟಾಟಾ ಔದ್ಯೋಗಿಕ ಸಾಮ್ರಾಜ್ಯದ ಸ್ಥಾಪಕರು, ಉದ್ಯೋಗಪತಿಗಳು.   
 ಕಶಿನಾಥ್ ತ್ರಿಯಂಬಕ್ ತೆಲಂಗ್ -ನ್ಯಾಯಾಧೀಶರು, ಪೌರಾತ್ಯ ಭಾಷೆ, ಸಂಸ್ಕೃತಿಯ ಬಗ್ಗೆ ಅನುಸಂಧಾನಕಾರರು.
 ಬಾಲ್ ಗಂಗಾಧರ್ ತಿಲಕ್ -ಭಾರತೀಯ ರಾಷ್ತ್ರೀಯವಾದಿ, ಸಮಾಜ ಸುಧಾರಕ ಹಾಗೂ ಸ್ವಾತಂತ್ರ್ಯ ಹೋರಾಟಗಾರರಾದ ತಿಲಕರು, ಬಹುಶಃ ಭಾರತದ ಸ್ವಾತಂತ್ರ್ಯ ಹೋರಾಟದ ಚಳುವಳಿಯ ಮೊದಲನೇ ಜನಪ್ರಿಯ ನಾಯಕ.
 ಅಜಿತ್ ವಾಡೇಕರ್ - 'ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಕ್ರಿಕೆಟ್ ಆಟಗಾರರು', 'ಕಪ್ತಾನ್' ಆಗಿದ್ದರು. 'ಭಾರತದ ಕ್ರಿಕೆಟ್ ತಂಡದ ಮ್ಯಾನೇಜರ್' ಆಗಿದ್ದರು ಸಹಿತ.

ಉಲ್ಲೇಖಗಳು

ಶೈಕ್ಷಣಿಕ ಸಂಸ್ಥೆಗಳು
ಹಾರ್ನಿಮನ್ ಸರ್ಕಲ್, ಮುಂಬೈ

'ಹಾರ್ನಿಮನ್ ಸರ್ಕಲ್,'('Horniman Circle', Mumbai') ದಕ್ಷಿಣ ಮುಂಬಯಿ ನ  ಕೋಟೆ ಪ್ರದೇಶದ, ಸಾರ್ವಜನಿಕ ಪಾರ್ಕ್ ಗಳಲ್ಲಿ, ಪ್ರಮುಖವಾದದ್ದು. ಒಟ್ಟು ವಿಸ್ತೀರ್ಣ, ೧೨,೦೮೧  ಚದರಗಜಗಳು, (೧೦,೧೦೧ ಚದರ ಮೀಟರ್ ಗಳು). ಇಲ್ಲಿ ದೇಶದ 'ಪ್ರಮುಖ ಬ್ಯಾಂಕ್ ಗಳು',  'ಆಫೀಸ್ ಕಾಂಪ್ಲೆಕ್ಸ್ 'ಗಳು,  ೧೮ ನೆಯ ಶತಮಾನದಲ್ಲಿ, 'ಮುಂಬಯಿ ಗ್ರೀನ್ಸ್',  ಎಂದು ಕರೆಯಲಾಗಿತ್ತು. ಈ ಪ್ರದೇಶದಲ್ಲಿ ಹತ್ತಿ ಬೇಲ್ ಗಳನ್ನು ಶೇಖರಿಸಿಡಲಾಗುತ್ತಿತ್ತು. ನಂತರ ಅವುಗಳನ್ನು  ಕೊಲಾಬಾ ದಲ್ಲಿ ವರ್ಗಾಯಿಸಲಾಯಿತು. ಡಾಕ್ ಯಾರ್ಡ್ ಹತ್ತಿರವೇ ಇರುವುದರಿಂದ, ಸರಕು-ಸಾಮಾನುಗಳನ್ನು ಎತ್ತಿ ಹಡಗುಗಳಲ್ಲಿ ಇಟ್ಟು,  ರವಾನಿಸಲು ಅನುಕೂಲವಾಗುತ್ತಿತ್ತು. ೧೮೪೨  ರ ಮಧ್ಯಭಾಗದಲ್ಲಿ, ತೆಂಗಿನ ಕಾಯಿಗಳನ್ನು ಇಲ್ಲಿ ಸಂಗ್ರಹಿಸಿಡುತ್ತಿದ್ದರು. ಕಸ, ಕಡ್ಡಿ ಮತ್ತು ತ್ಯಾಜ್ಯವಸ್ತುಗಳಿಗೆ ಇದು ಜಾಗವಾಗಿತ್ತು. ಆಗಿನ ಪೋಲಿಸ್ ಕಮೀಶನರ್, 'ಮಿ. ಚಾರ್ಲ್ಸ್ ಫೋಜೆಟ್,'ರವರು, ಈ 'ಗ್ರೀನ್ ಪ್ರದೇಶ,' ವನ್ನು  ಅನೇಕ ವಾಣಿಜ್ಯ ಕಟ್ಟಡಗಳಮಧ್ಯೆ, 'ಉದ್ಯಾನದ ವೃತ್ತವನ್ನಾಗಿ,'  ಪರಿವರ್ತಿಸಲು, ಆಶಿಸಿದ್ದರು. " ಲಾರ್ಡ್ ಎಲ್ಫಿನ್ ಸ್ಟನ್,"  ಮತ್ತು ಸರ್ ಬಾರ್ಟ್ ಫ್ರೆರ್",  ಗವರ್ನರ್ ಗಳು, ಅವರ ಮಾತನ್ನು ಅನುಮೋದಿಸಿ, ೧೮೬೯ ರಲ್ಲಿ ಈ  ಉದ್ಯಾನವನವನ್ನು, ಪ್ರಾರಂಭಿಸಿದರು ; ಮುಗಿದದ್ದು, ೧೮೭೨ ರಲ್ಲಿ. ಪಾರ್ಕ್ ನ ಸುತ್ತಲೂ ನಡೆಯಲು ಕಾಲುದಾರಿಯನ್ನು ನಿರ್ಮಾಣಮಾಡಿ, ಸುತ್ತಲೂ  ಗಿಡಮರಗಳನ್ನು ನೆಟ್ಟರು. ಆಗ  ಈ ವೃತ್ತಕ್ಕೆ, 'ಎಲ್ಫಿನ್ ಸ್ಟನ್ ಸರ್ಕಲ್', ಎಂದು ಹೆಸರಿಟ್ಟರು. ಸನಿಹದಲ್ಲಿ, ಒಂದು  ಅತ್ಯಾಧುನಿಕವಾದ, 'ಆರ್ಟ್ ಡೆಕೊ,  ಕಬ್ಬಿಣದ ಪೈಪ್,'  ಗಳಿಂದ ನೀರಿನ ಕಾರಂಜಿ, ಯನ್ನೂ,  ನಿರ್ಮಿಸಿದರು.

ಬೆಂಜಮಿನ್ ಹಾರ್ನಿಮನ್, 'ಮುಂಬಯಿ ಕ್ರಾನಿಕಲ್ ಪತ್ರಿಕೆ,' ಯ, ಸಂಪಾದಕ

ಬೊಂಬಾಯಿನ, ಪಾರ್ಸಿ ಸಮುದಾಯಗಳು, ಈ ಪಾರ್ಕ್ ನ್ನು, ಸ್ವಾತಂತ್ರ್ಯಪೂರ್ವದಲ್ಲಿ,  ಸಾಮಾಜಿಕ ಕಾರ್ಯಕ್ರಮಗಳಿಗಾಗಿ ಬಳಸುತ್ತಿದ್ದರು. ಪ್ರತಿ ಸಾಯಂಕಾಲದಲ್ಲಿ, 'ಮಿಲಿಟರಿ ಬ್ಯಾಂಡ್ ಸಂಗೀತ,' ವನ್ನು ನುಡಿಸುತ್ತಿದ್ದರು.  'ಏಶಿಯಾಟಿಕ್ ಲೈಬ್ರರಿ,' ಗೆ  ಅಭಿಮುಖವಾಗಿರುವ, ಈ  ಉದ್ಯಾನ, ಮುಂಬಯಿ ನಗರದ ಅತಿ ಪ್ರಮುಖ ಪ್ರದೇಶಗಳಲ್ಲೊಂದು. ೧೯೪೭ ರ ನಂತರ ಈ ಪಾರ್ಕ್ ಗೆ,  "ಮುಂಬಯಿ ಕ್ರಾನಿಕಲ್  ಪತ್ರಿಕೆ" ಯ ಸಂಪಾದಕ, 'ಬೆಂಜಮಿನ್  ಗೈ ಹಾರ್ನಿಮನ್,' ರವರ ಹೆಸರನ್ನು ಇಡಲಾಯಿತು.  ಬೆಂಜಮಿನ್ ರವರು, ಸ್ವಾತಂತ್ರ್ಯದ ಹೋರಾಟದಸಮಯದಲ್ಲಿ, ಬ್ರಿಟಿಷ್ ಸರ್ಕಾರದ ಪಾಲಿಸಿಗಳನ್ನು ವಿರೋಧಿಸಿ,  ಬರೆಯುತ್ತಿದ್ದರು.

'ಹಾರ್ನಿಮನ್ ಸರ್ಕಲ್,' ಹತ್ತಿರದ ಖ್ಯಾತ ಸ್ಥಳಗಳು :

 ಮುಂಬಯಿ ಸಮಾಚಾರ್ ಪತ್ರಿಕೆಯ ಕಛೇರಿ.
 ಪ್ಲೋರಾ ಫೌಂಟೆನ್,
 ಮುಂಬಯಿ ಟೆಲಿಗ್ರಾಫ್ ಆಫೀಸ್,
 ಚರ್ಚ್ ಗೇಟ್ ಪಶ್ಚಿಮ ರೈಲ್ವೆ ಸ್ಟೇಷನ್,
 ಟಾಟಾ ರವರ, ಮುಂಬಯಿ ಹೌಸ್,
 ಪುರಾತನ ಚರ್ಚ್,
 ಸರ್ ಹೋಮಿ ರೋಡ್ ನಲ್ಲಿರುವ, ಸ್ಟೇಟ್ ಬ್ಯಾಂಕ್ ಪ್ರಧಾನ ಕಛೇರಿ.

ಉಲ್ಲೇಖಗಳು

ಮುಂಬಯಿನ ಸಾರ್ವಜನಿಕ ಉದ್ಯಾನಗಳು
ಪೋರ್ಚುಗೀಯ ಭಾಷೆ

ಪೋರ್ಚುಗೀಯ ಭಾಷೆ ( ಅಥವಾ língua portuguesa) ಯುರೋಪಿನ ಗ್ಯಲೀಶಿಯ ಮತ್ತು ಪೋರ್ಚುಗಲ್ ಪ್ರದೇಶಗಳಲ್ಲಿ ಹುಟ್ಟಿದ ಒಂದು ರೊಮಾನ್ಸ್ ಭಾಷೆ. ೧೫ನೇ ಮತ್ತು ೧೬ನೇ ಶತಮಾನದಲ್ಲಿ ಪೋರ್ಚುಗಲ್ ತನ್ನ ವಸಾಹತುಗಳನ್ನು ಪ್ರಪಂಚದಾದ್ಯಂತ ಸೃಷ್ಟಿಸಿದಾಗ ಅಲ್ಲೆಲ್ಲಾ ಈ ಭಾಷೆ ಹರಡಿತು. ಇಂದು ಇದು ಪ್ರಪಂಚದ ೬ನೇ ಅತಿ ಹೆಚ್ಚು ಜನರ ಮಾತೃಭಾಷೆ.

ಇದು ಪೋರ್ಚುಗಲ್, ಬ್ರೆಜಿಲ್, ಕೇಪ್ ವರ್ಡೆ, ಅಂಗೋಲಾ, ಮೊಜಾಂಬಿಕ್, ಗಿನಿಯಾ-ಬಿಸ್ಸೌ ಮತ್ತು ಸಾವೊ ಟೋಮ್ ಮತ್ತು ಪ್ರಿನ್ಸಿಪೆಯ ಏಕೈಕ ಅಧಿಕೃತ ಭಾಷೆಯಾಗಿದೆ, ಆದರೆ ಪೂರ್ವ ಟಿಮೋರ್, ಈಕ್ವಟೋರಿಯಲ್ ಗಿನಿಯಾ ಮತ್ತು ಮಕಾವುಗಳಲ್ಲಿ ಸಹ-ಅಧಿಕೃತ ಭಾಷಾ ಸ್ಥಾನಮಾನವನ್ನು ಹೊಂದಿದೆ.

ಪೋರ್ಚುಗೀಸ್-ಮಾತನಾಡುವ ವ್ಯಕ್ತಿ ಅಥವಾ ರಾಷ್ಟ್ರವನ್ನು "ಲುಸೊಫೋನ್" (Lusofono) ಎಂದು ಉಲ್ಲೇಖಿಸಲಾಗುತ್ತದೆ. ವಸಾಹತುಶಾಹಿ ಕಾಲದಲ್ಲಿ ವಿಸ್ತರಣೆಯ ಪರಿಣಾಮವಾಗಿ, ಪೋರ್ಚುಗೀಸ್ ಮಾತನಾಡುವವರ ಸಾಂಸ್ಕೃತಿಕ ಉಪಸ್ಥಿತಿಯು ಪ್ರಪಂಚದಾದ್ಯಂತ ಕಂಡುಬರುತ್ತದೆ.

ಸರಿಸುಮಾರು 250 ಮಿಲಿಯನ್ ಸ್ಥಳೀಯ ಭಾಷಿಕರು ಮತ್ತು 24 ಮಿಲಿಯನ್ L2 ಭಾಷಿಕರು, ಪೋರ್ಚುಗೀಸ್ ಸುಮಾರು 274 ಮಿಲಿಯನ್ ಒಟ್ಟು ಮಾತನಾಡುವವರನ್ನು ಹೊಂದಿದೆ. ಸ್ಥಳೀಯ ಭಾಷಿಕರ ವಿಷಯದಲ್ಲಿ ಇದನ್ನು ಸಾಮಾನ್ಯವಾಗಿ ಆರನೇ-ಹೆಚ್ಚು ಮಾತನಾಡುವ ಭಾಷೆ ಮತ್ತು ವಿಶ್ವದ ಮೂರನೇ-ಹೆಚ್ಚು ಮಾತನಾಡುವ ಯುರೋಪಿಯನ್ ಭಾಷೆ ಎಂದು ಪಟ್ಟಿಮಾಡಲಾಗಿದೆ.

ದಕ್ಷಿಣ ಅಮೇರಿಕಾ ಮತ್ತು ಎಲ್ಲಾ ದಕ್ಷಿಣ ಗೋಳಾರ್ಧದಲ್ಲಿ ಹೆಚ್ಚು ಮಾತನಾಡುವ ಭಾಷೆಯಾಗಿರುವುದರಿಂದ, ಇದು ಆಫ್ರಿಕಾದಲ್ಲಿ ಹೆಚ್ಚು ಮಾತನಾಡುವ 10 ಭಾಷೆಗಳಲ್ಲಿ ಒಂದಾದ ಲ್ಯಾಟಿನ್ ಅಮೆರಿಕಾದಲ್ಲಿ ಸ್ಪ್ಯಾನಿಷ್ ನಂತರ ಎರಡನೇ ಅತಿ ಹೆಚ್ಚು ಮಾತನಾಡುವ ಭಾಷೆಯಾಗಿದೆ.

1997 ರಲ್ಲಿ, ಒಂದು ಸಮಗ್ರ ಶೈಕ್ಷಣಿಕ ಅಧ್ಯಯನವು ಪೋರ್ಚುಗೀಸ್ ಅನ್ನು ವಿಶ್ವದ 10 ಅತ್ಯಂತ ಪ್ರಭಾವಶಾಲಿ ಭಾಷೆಗಳಲ್ಲಿ ಒಂದಾಗಿದೆ.

ಉಲ್ಲೇಖನ

ಪೋರ್ಚುಗಲ್
ಇಂಡೊ ಯೂರೋಪಿಯನ್ ಭಾಷೆಗಳು
ಯುರೋಪಿಯನ್ ಭಾಷೆಗಳು
ಖಾರ್ ರೋಡ್, ಮುಂಬಯಿ

ಖಾರ್ ರೋಡ್ ರೈಲ್ವೆ ನಿಲ್ದಾಣವು ಮುಂಬಯಿ ಉಪನಗರ ದ ಪಶ್ಚಿಮ ರೈಲ್ವೆಯ ಮಾರ್ಗದಲ್ಲಿರುವ,  'ಬಾಂದ್ರ,' ದ  ಉತ್ತರದಲ್ಲಿದೆ. 'ಸಾಂತಾಕ್ರುಜ್,'  ದಕ್ಷಿಣದಿಕ್ಕಿಗೆ ಬರುತ್ತದೆ. ಇಲ್ಲಿಂದ ಲೋಕಲ್ ಟ್ರೇನ್‍ಗಳು, ಕೊನೆಗೆ 'ಚರ್ಚ್‍ಗೇಟ್ ರೈಲ್ವೆ ಸ್ಟೇಷನ್,'  ಮುಟ್ಟುತ್ತವೆ.

ಪ್ರಮುಖ ಸಂಸ್ಥೆಗಳು 
'ಖಾರ್,'(ಪ)ನಿಂದ, ಹತ್ತಿರದಲ್ಲೇ, ೧೩ ನೆಯ ರಸ್ತೆಯಲ್ಲಿ, 'ರಾಮ‍ಕ್ರಿಷ್ಣ ಮಿಶನ್,'  ಶಾಖೆ ಇದೆ.  ಬೇರೆ, ಸಂಸ್ಥೆಗಳು ಹೀಗಿವೆ :
 ಎಲ್.ಐ.ಸಿ. ಆಫೀಸ್,
 ನಾನಾವತಿ ಆಸ್ಪತ್ರೆ,
 ಜುಹು ಗ್ಲೈಡಿಂಗ್ ಕ್ಲಬ್,
 ಮಿಥಿ ಭಾಯ್ ಕಾಲೇಜ್,
 ಜುಹು ಬೀಚ್,

ನಿಲ್ದಾಣದ ಹೆಸರನ್ನು ಅರಬ್ಬೀ ಸಮುದ್ರದ ಹತ್ತಿರ ಇರುವ ಕೋಲಿ ಗ್ರಾಮ ಖಾರ್-ದಂಡ ಇಂದ ಹೆಸರನ್ನು ಪಡೆದುಕೊಂಡಿದೆ. ದಂಡ ಮೀನುಗಾರರಿಗೆ ಒಂದು ನೆಲೆಯಾಗಿದೆ. ಈಗ ಒಂದು ಸಂಪರ್ಕ ಕೊಂಡಿ ಖಾರ್ ದಂಡ ದಿಂದ ಬಾಂದ್ರಾ ಸಂಪರ್ಕಿಸುತ್ತದೆ - ವೆರ್ಸೋವಾ ಸಮುದ್ರ ಸಂಪರ್ಕ ಕೊಂಡಿ.
 
ಖಾರ್ ರೋಡ್ ನಲ್ಲಿ : ೧೧ ಜುಲೈ ೨೦೦೬ ರಂದು ಖಾರ್ ರೋಡ್ ಮುಂಬಯಿ ರೈಲು ಬಾಂಬ್ ದಾಳಿಯಿಂದ ಘೋರ ಪರಿಣಾಮ ಹೊಂದಿತ್ತು.

ಉಲ್ಲೇಖಗಳು

ರೈಲ್ವೆ ನಿಲ್ದಾಣಗಳು(ಪ)
ಮುಂಬಯಿಯ ಪ್ರಸಿದ್ಧ ತಾಣಗಳು
ಸಿಗಂದೂರು

ಸಿಗಂದೂರು ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲೂಕಿನಲ್ಲಿ ಇರುವ ಪ್ರಸಿದ್ಧ ಯಾತ್ರಾಸ್ಥಳ. ಚೌಡೇಶ್ವರಿ ಅಮ್ಮನವರ ದೇವಾಲಯ ಇಲ್ಲಿದೆ. ಸಿಗಂದೂರೇಶ್ವರಿ ಎಂದೂ ಈ ಅಮ್ಮನವರನ್ನು ಕರೆಯುತ್ತಾರೆ. ಮಕರ ಸಂಕ್ರಾಂತಿ ವೇಳೆ ಇಲ್ಲಿ ಜಾತ್ರೆ ನಡೆಯುತ್ತದೆ.

ಸ್ಥಳ ವಿಶೇಷ

ಚೌಡಮ್ಮ ದೇವಿಯು ಕಳ್ಳರ ಭಯವನ್ನು ಹೋಗಲಾಡಿಸುವ ಶಕ್ತಿಯನ್ನು ಹೊಂದಿದವಳಾಗಿದ್ದಾಳೆ. ಇಲ್ಲಿ ಹರಕೆ ಹೊತ್ತುಕೊಂಡಿರುವ ಭಕ್ತರು ಕಳ್ಳಕಾಕರ ಭಯವಿಲ್ಲದೆ ನೆಮ್ಮದಿಯಿಂದ ಬದುಕುತ್ತಿದ್ದಾರೆ. ಹರಕೆ ಹೊತ್ತುಕೊಂಡಿರುವ ಭಕ್ತರ ಮನೆಯಲ್ಲಿ ಕಳ್ಳತನವಾದರೆ ಕಳ್ಳರನ್ನು ದೇವಿ ಭಯಂಕರವಾಗಿ ಶಿಕ್ಷಿಸುತ್ತಾಳೆ ಎಂಬ ಪ್ರತೀತಿ ಇದೆ. ಆದುದರಿಂದ ಈ ಭಾಗದಲ್ಲಿ ಹೆಚ್ಚಿನ ಮನೆ, ಆಸ್ತಿಗಳಲ್ಲಿ ದೇವಿ ಶಿಕ್ಷಿಸುವ ಬಗ್ಗೆ ಬರೆದಿರುವ ಫಲಕಗಳನ್ನು ಹರಕೆ ಹೊತ್ತುಕೊಂಡಿರುವವರು ಹಾಕಿರುತ್ತಾರೆ. ಅಲ್ಲದೆ ಅಮೂಲ್ಯ ವಸ್ತುಗಳು ಕಳೆದು ಹೋದಲ್ಲಿ ದೇವಿಯಲ್ಲಿ ಕೂಡಲೆ ಹರಕೆ ಹೊತ್ತುಕೊಂಡಲ್ಲಿ ವಸ್ತುಗಳು ಸಿಗುತ್ತವೆ ಎಂಬ ನಂಬಿಕೆ ಈ ಭಾಗದ ಭಕ್ತರಲ್ಲಿದೆ. ಇದಕ್ಕೆ ಸಾಕಷ್ಟು ನಿದರ್ಶನಗಳು ಇಲ್ಲಿ ಇವೆ.

ತಲುಪುವದು ಹೇಗೆ

ಸಿಗಂದೂರು ಸಾಗರದಿಂದ ಸುಮಾರು ೩೨ ಕಿ.ಮಿ. ದೂರದಲ್ಲಿದೆ. ಸಾಗರದಿಂದ ಆವಿನಹಳ್ಳಿ ದಾರಿಯಾಗಿ ಹೊಳೆಬಾಗಿಲುವರೆಗೆ ರಸ್ತೆಯಿದೆ. ಹೊಳೆಬಾಗಿಲಿನಲ್ಲಿ ಲಿಂಗನಮಕ್ಕಿ ಅಣೆಕಟ್ಟಿನ ಹಿನ್ನೀರು ಎದುರಾಗುತ್ತದೆ. ಇಲ್ಲಿ ಮುಂದೆ ಸೇತುವೆ ಇಲ್ಲ. ಕಡವನ್ನು (Launch/Barge) ಬಳಸಿಕೊಂಡು ಹಿನ್ನೀರನ್ನು ದಾಟಬೇಕಾಗುತ್ತದೆ. ಈ ದಾರಿಯಾಗಿ ಬರುವ ಎಲ್ಲಾ ವಾಹನಗಳಿಗೂ ಈ ಕಡವನ್ನು ಬಳಸುವುದು ಅನಿವಾರ್ಯ. ಹಿನ್ನೀರು ಸುಮಾರು ೨ ಕಿ.ಮಿ. ಅಗಲವಿದೆ. ಕಡವು ನಿಗದಿತ ಸಮಯಗಳಲ್ಲಿ ಮಾತ್ರ ಲಭ್ಯ. ಇನ್ನೊಂದು ದಡದಲ್ಲಿರುವ ಕಳಸವಳ್ಳಿಯಿಂದ ದೇವಸ್ಥಾನ ಸುಮಾರು ೨ ಕಿ.ಮಿ. ದೂರದಲ್ಲಿದೆ.

ಕೊಲ್ಲೂರು ಇಂದ ಬರುವವರು ನಾಗೋಡಿ ಘಟ್ಟವನ್ನು ಏರಿ ನಾಗೋಡಿಯಿಂದ ತುಮರಿ ಮಾರ್ಗವಾಗಿ ಸಿಗಂದೂರಿಗೆ ಬರಬಹುದು. ಇಲ್ಲಿ ಯಾವುದೇ ಹಿನ್ನೀರು ಸಿಗುವುದಿಲ್ಲ. ಕೊಲ್ಲೂರಿನಿಂದ ಸಿಗಂದೂರು ಸುಮಾರು ೪೫ ಕಿ.ಮಿ. ದೂರವಿದೆ.

ಸಾಗರ, ಶಿವಮೊಗ್ಗ ಮತ್ತು ಭಟ್ಕಳದಿಂದ ಸಿಗಂದೂರಿಗೆ ನೇರ ಬಸ್ ಸೌಲಭ್ಯವಿದೆ. ಹೆಚ್ಛಿನ ಬಸ್ಸುಗಳು ಇಲ್ಲದಿರುವುದರಿಂದ ಖಾಸಗಿ ವಾಹನ ಮಾಡಿಕೊಂಡು ಬರುವುದೊಳ್ಳೆಯದು.

ಶಿವಮೊಗ್ಗ ಜಿಲ್ಲೆ
ಸಾಗರ ತಾಲೂಕಿನ ಪ್ರವಾಸಿ ತಾಣಗಳು
ಸಂಸತ್ತು

ಸಂಸತ್ತು ಎಂಬುದು ಶಾಸಕಾಂಗದ ಸದಸ್ಯರು ಶಾಸನ ಕಾರ್ಯಗಳನ್ನು ನೆರವೇರಿಸಲು ಸೇರುವ ಜಾಗ. ಸಂಸದೀಯ ಪದ್ಧತಿಯ ಸರ್ಕಾರಗಳಲ್ಲಿ ಶಾಸಕಾಂಗವೇ ಅತ್ಯಂತ ಪ್ರಬಲ ವಿಭಾಗ. ರಾಷ್ಟ್ರಪತಿ ಪದ್ಧತಿಯಲ್ಲಿ ರಾಷ್ಟ್ರಪತಿಯು ಕಾರ್ಯಾಂಗದ ಮುಖ್ಯಸ್ಥನಾಗಿದ್ದು, ಶಾಸಕಾಂಗಕ್ಕೆ ಸುಮಾರು ಸಮನಾದ ಶಕ್ತಿಯನ್ನು ಹೊಂದಿರುತ್ತಾರೆ.

 

ಸಂಸತ್ತುಗಳು ಒಂದು ಅಥವಾ ಎರಡು ವಿಭಾಗಗಳನ್ನು ಹೊಂದಿರುತ್ತವೆ. ಈ ವಿಭಾಗಗಳನ್ನು "ಮನೆಗಳು" ಎಂದು ಕರೆಯಲಾಗುತ್ತದೆ. ಎರಡು ಮನೆಗಳಿರುವ ಸಂಸತ್ತುಗಳಲ್ಲಿ ಸಾಮಾನ್ಯವಾಗಿ ಕೆಳಮನೆಯು ಶಾಸನಗಳನ್ನು ನಿರೂಪಿಸುವ ಕಾರ್ಯವನ್ನು ಹೊಂದಿದ್ದು, ಮೇಲ್ಮನೆಯು ಈ ನಿರೂಪಿತ ಶಾಸನಗಳ ಮೇಲೆ ನಿಗಾ ವಹಿಸುವ ಕಾರ್ಯವನ್ನು ಹೊಂದಿರುತ್ತದೆ.

ಸರ್ಕಾರ
ರಾಜಕೀಯ